title: Liikenneopettaja

text: Autokouluissa työskentelevät liikenneopettajat toimivat opettajina käytännön ajoharjoituksissa, jotka yleensä suoritetaan lähialueen maanteillä. Lisäksi he vastaavat teoriatuntien suunnittelusta ja tuntien pitämisestä. Teoriatunneilla opetellaan liikennesääntöjä, liikenteen vuorovaikutusta sekä ajoneuvoihin liittyviä perusasioita. Opetuksen on tärkeää olla yksilöllistä, sillä oppilaiden lähtötaso koulutukseen vaihtelee.


title: Liikenneopettaja

text: Autokoululiitto on julkaissut liikenneopettajille eettiset ohjeet, joiden keskiössä on liikenneopettajien oman vastuunsa ja roolinsa tunteminen. Liikenneopettajien tärkein tehtävä on liikenneturvallisuuden edistäminen, mikä korostuu erityisesti kuljettajaopetuksessa. Liikenneopettaja on vastuussa siitä, että jokainen ajokortin suorittaja saavuttaisi kuljettajaopetuksen tavoitteet mahdollisimman laajasti. Eettiset ohjeet myös korostavat liikenneopettajan ja asiakkaan välistä vuorovaikutussuhdetta ja keskinäistä luottamusta.


title: Liikenneopettaja

text: Vuoden 2018 ajokorttiuudistus on aiheuttanut keskustelua liikenneopettajien keskuudessa. Ajokorttiuudistuksen myötä esimerkiksi mopo-opetuksesta poistuivat pakolliset ajotunnit, autokoulun kakkosvaihe jäi pois ja opetusluvalla opettamisesta tuli houkuttelevampaa. Liikenneopettajat ovat esittäneet huolensa erityisesti liikenneturvallisuudesta; tilastojen mukaan mopo-opetuksen ajotunnit sekä autokoulun kakkosvaihe olivat olleet olennaisia onnettomuuksien määrää vähentäviä tekijöitä. Opetusluvan haltijan opastuksessa ajokortin suorittavien määrän nousu puolestaan on laskenut autokoulussa käyvien ihmisten määrää ja sitä kautta vähentänyt liikenneopettajien työtä.


title: Sarah Records

text: Sarah Records oli Clare Waddin ja Matt Haynesin vuonna 1987 perustama brittiläinen levy-yhtiö, jonka kotipaikka oli Bristol. Lähinnä indie popia singlelevyillä julkaissut Sarah Records toimi vuoteen 1995 asti, jolloin yhtiö ajoi toimintansa alas julkaistuaan sata singleä. "NME"-lehti listasi Sarah Recordsin kaikkien aikojen toiseksi merkittävimmäksi indie-levy-yhtiöksi.


title: Sarah Records

text: Sarah Recordsin toimintaan liittyi läheisesti itse tekemisen kulttuuri, johon kuuluivat esimerkiksi levyjen mukana toimitetut fanzinet ja flexilevyt. Yhtyeen julkaisemien levyjen painokset olivat usein pieniä ja ne maksoivat vähän.


title: John Rutter

text: John Milford Rutter (s. 24. syyskuuta 1945 Lontoo) on englantilainen säveltäjä, kuoronjohtaja ja kapellimestari, joka tunnetaan erityisesti melodisista hengellisistä kuoroteoksistaan, joululauluistaan ja vanhojen joululaulujen uusista sovituksista. Hän on Cambridge Singers -kuoron perustaja. Rutteria pidetään maailman eniten esitettynä kuorosäveltäjänä.


title: John Rutter

text: Rutterin laajoja kuoroteoksia ovat "Gloria" (1977), "Requiem" (1985), "Magnificat" (1990), "Mass of the Children" (2003), "The Gift of Life" (2015) ja "Visions" (2016). Hän on säveltänyt myös kaksi pianokonserttoa The Beatles -yhtyeen teemoista. Rutter on erittäin suosittu etenkin kotimaassaan Britanniassa ja muissa englanninkielisissä maissa, mutta myös monien musiikkikriitikoiden vieroksuma populaarin tyylinsä takia.


title: John Rutter

text: Vuonna 2006 Rutter sai kuningatar Elisabet II:lta Brittiläisen imperiumin ritarikunnan kunnianosoituksen "Commander of the Order of the British Empire" (CBE).


title: Cinderella with Four Knights

text: Cinderella with Four Knights () on televisioyhtiö tvN:n esittämä eteläkorealainen draamasarja. Sen päärooleissa ovat Park So-dam, Jung Il-woo, Ahn Jae-hyun, Lee Jung-shin, Choi Min ja Son Na-eun.


title: Vuoden museojulkaisu -palkinto

text: Vuoden museojulkaisu -palkinto on Suomen museoliiton ja Kansainvälisen museoneuvoston ICOM:n Suomen-komitean myöntämä museoalan tunnustuspalkinto. Se on kunniakirja, joka jaetaan joka toinen vuosi Suomen museoliiton järjestämien museopäivien yhteydessä.


title: Vuoden museojulkaisu -palkinto

text: Vuoden museojulkaisun valitsee ICOM:n Suomen-komitean ja Suomen museoliiton nimittämä lautakunta, johon kuuluu seitsemän jäsentä. Palkintokriteerien mukaan tunnustus voidaan antaa julkaisulle, joka ”tavoittaa poikkeuksellisen hyvin kohderyhmän sisällön ja esitystavan innovatiivisuudella”.


title: Kaisa Alanko

text: Kaisa Alanko (s. 1. tammikuuta 1993 Vaasa) on suomalainen lentopalloilija. Hän on pelipaikaltaan passari. Alanko on pelannut Suomen Mestaruusliigan lisäksi Saksan ja Ranskan korkeimmilla sarjatasoilla.


title: Kaisa Alanko

text: Alanko aloitti lentopallon jo viisivuotiaana Vaasan Vasaman riveissä. Lukiolaisena hän siirtyi pelaamaan LP Kangasalaan Naisen mestaruusliigaan, ja ensimmäisellä kaudellaan 2011–2012 hänet valittiin liigan vuoden tulokkaaksi. Jo seuraavalla kaudella LP Kangasala voitti lentopallon Suomen Cupin sekä saavutti liigan hopean.


title: Nurmon suuralue

text: Nurmo on yksi Seinäjoen suuralueista. Se sijaitsee kaupungin koillislaidalla, Hyllykallion suuralueen pohjoispuolella. Siihen kuuluvat kaupunginosat ovat Nurmo (51. kaupunginosa) ja Keski-Nurmo (56. kaupunginosa), ja sen pienempiä tilastoalueita ovat Nurmonjokilaakso, Nurmon keskusta, Teppo ja Koliini. Suuralueen väkiluku oli 3 705 joulukuussa 2015. Ennen vuoden 2009 kuntaliitosta alue oli osa Nurmon kuntaa.


title: Nurmon suuralue

text: Suuralueella sijaitsee muun muassa terveyspalvelukeskus, kirkko, peruskoulu, lukio, museo, liikuntahalli ja Atrian tehdas.


title: Haltmaagiin Battulga

text: Haltmaagiin Battulga (s. 3. maaliskuuta 1963) on mongolialainen liikemies ja poliitikko. Hänet valittiin maansa presidentiksi vuonna 2017.


title: Haltmaagiin Battulga

text:
Battulga on Genco-nimisen suuryrityksen perustaja, ja maansa judoliiton entinen puheenjohtaja.
Hän on ollut kansanedustaja vuodesta 2004, liikenneministeri vuosina 2008–2012 ja teollisuus- ja maatalousministeri 2012–2014.


title: Haltmaagiin Battulga

text: Vaalikampanjan aikana Battulga profiloitui Kiinan vastaisena, Venäjä-myönteisenä, ja ilmoitti pyrkivänsä kitkemään korruptiota. Häntä pidetään jossain määrin populistina. Mongolian presidentin valta keskisttyy ulkopolitiikkaan, ja Battulgan toimimismahdollisuuksia rajaa pääministerin ja parlamentin enemmistön kuuluminen kilpailevaan puolueeseen.


title: Haltmaagiin Battulga

text: Judoharrastus yhdistää Battulgaa ja Vladimir Putinia. Battulga on maailmanmestari Neuvostoliitossa kehitetyssä kamppailulajissa sambossa.


title: SMS Tb 97F

text: SMS Tb 97F oli Itävalta-Unkarin laivaston Tb 82F -luokan torpedovene, joka luovutettiin 1921 Jugoslavian kuningaskunnalle. Alus palveli Jugoslavian kuninkaallisessa laivastossa nimellä T8.


title: SMS Tb 97F

text: Itävalta-Unkarin laivasto tilasi aluksen Danubiukselta, missä köli laskettiin 5. maaliskuuta 1915. Alus laskettiin vesille 20. elokuuta 1916 ja valmistui 22. joulukuuta.


title: SMS Tb 97F

text: Alus annettiin 1920 Jugoslavialle Saint-Germainin rauhassa. "Tb 97F" luovutettiin maaliskuussa 1921 ja liitettiin Jugoslavian kuninkaalliseen laivastoon nimellä "T8". Alus osallistui harjoituksiin Dalmatian rannikolla vuonna 1935 ja laivasto-osaston mukana purjehdukseen Maltalle, Korfulle ja Bizertaan touko-kesäkuussa 1929. Osaston muut alukset olivat viisi torpedovenettä, kevyt risteilijä "Dalmacija", sukellusveneiden emälaiva "Hvar" ja sukellusveneet "Hrabri" ja "Nebojša".


title: SMS Tb 97F

text: Akselivallat hyökkäsivät Jugoslaviaan huhtikuussa 1941, jolloin "T8" kuului Sibenikiin sijoitettuun 3. torpedovenelaivueeseen. Alus määrättiin laivueen mukana hyökkäykseen italialaisten hallussa pitämään Zaraan. Osasto joutui kolmeen Italian ilmavoimien pommitukseen, joista viimeisen jälkeen se siirtyi Zatonista Prokljanjärvelle, missä se oli 11. huhtikuuta saakka. Seuraavana päivänä laivue saapui Milnaan, missä se kieltäytyi täyttämästä annettua käskyä siirtymisestä Kotorinlahdelle. Italian joukot valtasivat osaston alukset.


title: SMS Tb 97F

text: Alus palveli Regia Marinassa samalla nimellä suojaten Adrianmeren liikennettä. Sen pääaseet vaihdettiin kahteen 76 millimetrin ilmatorjuntatykkiin. Italian antauduttua liittoutuneille syyskuussa 1943 Saksan ilmavoimien lentokoneet upottivat italialaisia joukkoja Dalmatiasta evakuoineen aluksen Dubrovnikin luoteispuolella 10. tai 11. syyskuuta.


title: SMS Kronprinz Erzherzog Rudolf

text: SMS Kronprinz Erzherzog Rudolf oli Itävalta-Unkarin laivaston vuonna 1887 vesillelaskettu rannikkotaistelulaiva.


title: SMS Kronprinz Erzherzog Rudolf

text: Alus tilattiin laivastontelakalta Pulasta, missä köli laskettiin 25. tammikuuta 1884. Alus laskettiin vesille 6. heinäkuuta 1887 ja valmistui syyskuussa 1889.


title: SMS Kronprinz Erzherzog Rudolf

text: Alus kuului kontra-amiraali Johann von Hinken laivasto-osastoon, joka teki vierailun Saksaan. Matkan aikana osasto vieraili Gibraltarilla ja Britteinsaarilla, jossa alus osallistui Cowesin regattaan ollen kuningatar Victorian tarkastettavana. Matkan jatkuessa osasto vieraili vielä Kööpenhaminassa ja Karlskronassa. Paluumatkalla alukset vierailivat Cherbourgissa ja Palermossa. Matkalla aluksella havaittiin toistuvasti ongelmia propulsiojärjestelmässä.


title: SMS Kronprinz Erzherzog Rudolf

text: Laivasto luokitteli 1898 aluksen toisen luokan alukseksi. Laivastojen nopea kehitys ja dreadnoughtien käyttöönotto luokitteli aluksen 1906 rannikon puolustusalukseksi. Vuonna 1908 laivasto yritti myydä aluksen yhdessä "SMS Kronprinzessin Stephanien" ja "SMS Tegetthoffin" kanssa tuloksetta Uruguaylle.


title: SMS Kronprinz Erzherzog Rudolf

text: Itävalta-Unkarin julistaessa heinäkuussa 1914 sodan Serbialle, aloittaen siten ensimmäisen maailmansodan, alus oli Cattaronlahdella päällikönään miinoitusosasto II:n komentaja Richard Florio. Osaston muut alukset olivat hävittäjä, neljä torpedovenettä, miinalaiva ja kaksi miinanraivaajaa sekä pienempiä aluksia. Alus viipyi Cattarossa koko sodan ajan. Aluksen miehistö liittyi Cattaron kapinaan 1. helmikuuta 1918. Seuraavana päivänä aluksen siirtyessä Teodonlahdelle rannikkopatterit avasivat tulen. Yksi kranaatti osui alukseen surmaten kaksi miestä. Aamulla 3. helmikuuta saapui Cattaroon taistelulaivoja pakottaen kapinalliset antautumaan. Kapinallisten johtajien oikeudenkäynti järjestettiin nopeasti ja neljä teloitettiin.


title: SMS Kronprinz Erzherzog Rudolf

text: Marraskuussa 1918 sotatoimet päättyivät ja Itävalta-Unkari hajosi, jolloin alus luovutettiin Jugoslavian kuningaskunnalle. Alus otettiin palvelukseen nimellä "Kumbor". Alus oli palveluksessa vain hetken ennen kuin se poistettiin palveluksesta ja romutettiin 1922.


title: Lappeenrannan museot

text: Lappeenrannan museot on yhteisnimitys Lappeenrannan kaupungin museoille, joita ovat Etelä-Karjalan museo, Lappeenrannan taidemuseo, Ratsuväkimuseo ja Wolkoffin talomuseo. Kolme ensimmäistä toimivat Kristiinankadulla Lappeenrannan linnoituksen vanhoissa rakennuksissa. Talomuseo on linnoituksen ulkopuolella, Kauppakadun varrella.


title: Lappeenrannan museot

text: Lappeenrannan museot olivat yksi Vuoden museo -kilpailun finalisteista keväällä 2015. Niitä ei kuitenkaan valittu voittajaksi.


title: Tiokarboksyylihapot

text: Tiokarboksyylihapot ovat orgaanisia yhdisteitä ja rakenteeltaan karboksyylihappojen analogeja. Niiden rakenteessa yksi (monotiokarboksyylihapot) tai molemmat (ditiokarboksyylihapot) karboksyylihapon happiatomeista on korvautunut rikkiatomilla.


title: Tiokarboksyylihapot

text: Tiokarboksyylihapoilla on kaksi tautomerista muotoa, jotka ovat tiolimuoto ja tionimuoto. Tiolimuodossa kaksoissidos on hiilen ja hapen välillä, ja tionimuodossa se on hiilen ja rikin välillä. Tiolimuodot ovat tyypillisesti pysyvämpiä. Tiokarboksyylihappojen tiolimuotoja kutsutaan myös S-hapoiksi ja tionimuotoja O-hapoiksi.


title: Tiokarboksyylihapot

text: Monotiokarboksyylihapot ovat tyypillisesti keltaisia nesteitä tai kiinteitä aineita. Niillä on usein epämiellyttävä haju. Tiokarboksyylihapot ovat karboksyylihappoihin verrattuna happamempia ja reaktiivisempia. Ditiokarboksyylihapot ovat hyvin astabiileja ja reagoivat helposti kosteuden kanssa. Väriltään ne ovat usein punaisia.


title: Tiokarboksyylihapot

text: Monotiokarboksyylihappoja valmistetaan karboksyylihappojen ja fosforipentasulfidin välisellä reaktiolla tai happokloridien tai anhydridien reagoidessa vetysulfidin tai sulfidisuolojen kanssa. Ditiokarboksyylihappoja muodostuu Grignard-reagenssien reagoidessa hiilidisulfidin kanssa.


title: Wilhelm Leibl

text: Wilhelm Maria Hubertus Leibl (23. lokakuuta 1844 – 4. joulukuuta 1900) oli saksalainen realismia edustava taidemaalari, joka tunnetaan talonpoikaiselämää kuvaavista töistään.


title: Wilhelm Leibl

text: Leibl syntyi Kölnissä, missä hänen isänsä työskenteli katedraalikuoron johtajana. Leibl toimi lukkosepän oppipoikana ennen taiteellisten opintojensa aloittamista paikallisen taidemaalari Hermann Beckerin kanssa vuonna 1861. Hän aloitti Münchenin taideakatemiassa vuonna 1864 ja opiskeli useiden taiteilijoiden kanssa, mukaan lukien Carl Theodor von Piloty. Vuonna 1869, Leibl perusti studion Johann Sperlin, Theodor Altin, ja Rudolf Hirth du Frênesin kanssa. Samoihin aikoihin Gustave Courbet vieraili Münchenissä esittelemässä töitään, tehden paikallisiin taiteilijoihin suuren vaikutuksen alla prima -tekniikallaan. Leiblin maalauksista, joista oli jo nähtävillä hollantilaisten mestareiden vaikutus, tuli tyyliltään rennompia ja mallit kuvattiin niissä maalattuina paksuin siveltimenvedoin tummaa taustaa vasten.


title: Wilhelm Leibl

text: Vuonna 1869 Leibl matkusti Courbet'n ehdotuksen johdosta Pariisiin, missä hän tapasi Édouard Manet'n, mutta joutui palaamaan Saksaan vuonna 1870 Saksan–Ranskan sodan syttymisen vuoksi. Leibl muutti Münchenistä Baijerin maaseudulle vuonna 1873, maalaten siellä teoksia paikallisten talonpoikien jokapäiväisestä elämästä. Hänen aiempien maalaustensa luonnosmainen tyyli muuttui täsmällisemmäksi. Asuessaan Berblingissä vuodesta 1878 vuoteen 1882, Leibl maalasi luultavasti tunnetuimman teoksensa "Kolme naista kirkossa" (Kunsthalle, Hampuri). Sen erittäin realistinen tyyli muistuttaa Hans Holbeinia selkeydellään. Seuraavien vuosien aikana Leibl muutti Bad Aiblingiin ja vuonna 1892 Kutterlingiin. Hänen maalauksissaan alkoi näkyä aikaisempien piirrosten kurinalaisuus yhdistettynä uuteen herkkyyteen ja valoisuuteen.


title: Wilhelm Leibl

text: Leibl maalasi ilman luonnosta aloittaen työskentelynsä heti värein. Tämä työskentelytapa muistuttaa impressionismia. Hänen omistautumisensa todellisuuden realistiselle kuvaamiselle ansaitsi hänelle paikan Leibl-Kreis -nimisen ryhmän johtavana taiteilijana. Muita ryhmään kuuluineita olivat mm. Carl Schuch, Wilhelm Trübner, Otto Scholderer ja Hans Thoma.


title: Wilhelm Leibl

text: 1870-luvun alkupuolella Leibl toteutti 19 etsaustyön sarjan erityisen huolelliseen tyyliin. Hänen hiilipiirroksensa muodostuvat suurista valon ja varjon alueista, jotka vaikuttavat pensselillä ja maalilla tehdyiltä.


title: Wilhelm Leibl

text: Leibl vieraili Alankomaissa vuonna 1898 ja hänen teoksensa olivat mukana Berliinin sesessionistien näyttelyssä seuraavana vuonna. Leibl kuoli Würzburgissa vuonna 1900.


title: Africa n°1

text: Africa n°1 (Africa numero un) oli Gabonista käsin toiminut afrikkalainen radioasema. Sen toimintaa jatkaa ranskalainen Africa n°1 Paris.


title: Africa n°1

text: Vuonna 1981 perustettu Africa n°1 oli Afrikan ensimmäinen monikansallinen kaupallinen radioasema. Sen pääasiallinen kohdealue oli ranskankielinen Afrikka Kongosta Senegaliin. Aseman toimintatapa oli raikas ja uudenaikainen. Se tarjosi kuuntelijoilleen uutta ja kiinnostavaa musiikkia, kulttuuriohjelmia, urheilua sekä sensuroimattomia uutisia ja ajankohtaislähetyksiä. Afrikan valtiolliset yleisradioyhtiöt olivat toimineet hallitusten ja eliitin äänitorvina ja keskittyneet maiden kehitystä edistävään valistustoimintaan. Niiden ohjelmisto oli tylsää, holhoavaa ja ideologian läpitunkemaa. Africa n°1 oli toisaalta myös ranskalaisen kulttuuri-imperialismin edustaja. Sen tehtävänä oli ylläpitää ja vahvistaa Ranskan, sen kielen ja kulttuurin asemaa Afrikassa.


title: Africa n°1

text: Ajatus voimakkaan lyhytaaltoaseman perustamisesta kuului Gabonin presidentille Omar Bongo Ondimballe ja hankkeen rahoitus tuli Ranskasta. Ranskan valtion Société de Financement de Radiodiffusion (Sofirad) omisti 40 prosenttia yhtiön osakkeista, Gabonin valtio 35 prosenttia ja gabonilainen yksityisyritys 25 prosenttia. Africa n°1:n studiot sijaitsivat Gabonin pääkaupungissa Librevillessä ja lähetysasema Francevillen lähellä Moyabissa. Aluksi neljästä ja myöhemmin viidestä 500 kilowatin lyhytaaltolähettimestä koostunut asema aloitti koelähetykset vuonna 1979. Säännölliset lähetykset alkoivat helmikuussa 1981.


title: Africa n°1

text: Moyabin lähettimiä vuokrattiin alusta lähtien Radio France Internationalelle, Radio Japanille, Adventist World Radiolle ja muille kansainvälisille radioasemille. 2000-luvun vaihteessa mukaan tulivat myös Gabonin Radiodiffusion Television Gabonaise ja Kinshasan Kongon Radio Television Nationale Congolaise. Lähettimien vuokraaminen toi asemalle enemmän tuloja kuin radiomainokset.


title: Africa n°1

text: Gabonin hallituksen tukema Africa n°1 alkoi tuottaa voittoa vuonna 1991. Samaan aikaan se alkoi saada lukuisia kilpailijoita. Kylmän sodan päättymisen jälkeen Afrikan mediakenttä vapautui ja maihin perustettiin ULA-alueella toimivia kaupallisia paikallisradioita. Africa n°1 vastasi kilpailuun avaamalla ULA-asemia ranskankielisen Afrikan pääkaupunkeihin, mutta niin tekivät myös sen kansainväliset kilpakumppanit. Lyhytaaltokuuntelun vähentyessä asema aloitti satelliitti- ja Internet-lähetykset.


title: Africa n°1

text: Ranskalainen Sofirad luopui 40 prosentin osuudestaan vuonna 2002. Gabonin hallitus jatkoi aseman toimintaa, kunnes vuonna 2006 mukaan tuli Libyan yleisradioyhtiö, joka seuraavana vuonna otti haltuunsa 52 prosenttia osakkeista. Gabonin valtio omisti 35 ja yksityinen gabonilaisosakas 13 prosenttia. Libyalaisomistus siirrettiin vuonna 2010 Muammar Gaddafin yksityissihteerin johtaman sijoitusrahaston hallintayhtiölle, ja aseman pitkäaikainen johtaja Louis Bartelemy Mapangou sai väistyä uuden libyalaisen johtajan tieltä. Libyalaisomistus ei sinänsä vaikuttanut Africa n°1:n ohjelmatoimintaan, mutta sen lähettimiä käytettiin libyalaisen oppositioradion Sawt al-Amalin häirintään.


title: Africa n°1

text: Rahoitusvaikeudet, tekniikan vanhentuminen ja lisääntynyt kilpailu johtivat Africa n°1:n 2000-luvulla kiihtyvään syöksykierteeseen. Lähettimiä vuokranneet ulkomaiset radioyhtiöt lopettivat toimintansa lyhytaalloilla ja Africa n°1 menetti yleisönsä ranskankielisen Afrikan pääkaupungeissa. Asema joutui irtisanomaan työntekijöitään, se kärsi teknisistä ongelmista ja oli välillä kokonaan maksukyvytön. Libyan sisällissodan aiheuttaman rahoituskriisin seurauksena satelliittiyhtiö Eutelsat irtisanoi sopimuksensa ja aseman toimittajat jäivät vaille palkkarahojaan. Gabonin hallitus yritti jatkaa toimintaa, mutta lähetykset Moyabista päättyivät lopullisesti vuoden 2013 alussa.


title: Africa n°1

text: Africa n°1 vaikutti aikanaan merkittävällä tavalla Afrikan poliittiseen ja mediaympäristöön. Se särki valtiollisten yleisradioyhtiöiden monopolin ja tarjosi mallin uusille riippumattomille radioasemille. Asema edisti sananvapauden kehitystä, vaikka se joutui toisinaan hillitsemään uutisointiaan esimerkiksi Gabonin sisäpolitiikasta.


title: Africa n°1

text: Nykyään Africa n°1:n toimintaa jatkaa sen vuonna 1992 perustettu ranskalainen tytäryhtiö Africa Média. Sen osakkeista 63 prosenttia omistaa toimitusjohtaja Dominique Guihotin Partenaire Production ja 17 % Guihotin enemmistöomistuksessa oleva Africa Nouvelles Technologies et Communication. Alkuperäinen emoyhtiö Africa n°1-Gabon omistaa Africa Médiasta 20 prosenttia.


title: Africa n°1

text: Africa n°1 Parisilla on Ranskassa kolme ULA-lähetintä ja kahdeksan digilähetintä. Ohjelmia voi kuunnella myös Internetissä ja älypuhelimella. Lähetykset sisältävät uutisia, keskusteluohjelmia, musiikkia ja urheilua. Asema välittää BBC:n Dakarin toimituksen tuottamia uutislähetyksiä ja tekee sen kanssa viikoittaista politiikan keskusteluohjelmaa. Yhtä musiikkiohjelmista juontaa tunnettu afrikkalaismuusikko Manu Dibango.


title: Africa n°1

text: Vuonna 2018 Africa Média alkoi toteuttaa Africa Radio -nimistä hankettaan, johon kuuluu 20 lähetystaajuuden hankkiminen ranskankielisessä Afrikassa.


title: Beli Orao

text: Beli Orao oli Jugoslavian kuninkaan jahti, joka oli suunniteltu toimimaan sodan aikana saattajana.


title: Beli Orao

text: Köli laskettiin 23. joulukuuta 1938. Alus laskettiin vesille 3. kesäkuuta 1939 ja otettiin palvelukseen 29. lokakuuta.


title: Beli Orao

text: Akselivaltojen hyökätessä Jugoslaviaan huhtikuussa 1941 alus oli Kotorinlahdella, mistä Italian joukot valtasivat aluksen. Alus liitettiin Regia Marinaan nimellä "Alba". Se nimettiin uudelleen "Zagabriaksi".


title: Beli Orao

text: Aluksen 40 millimetrin tykit korvattiin kahdella Oerlikonin 20 millimetrin ilmatorjuntatykillä. Sen tehtävänä olivat satamien suojaus sekä saattueiden suojaaminen. Italian antauduttua syyskuussa 1941 liittoutuneille niin alus palautettiin 7. joulukuuta Jugoslavian pakolaishallinnolle, jonka alaisuudessa se palveli alkuperäisellä nimellään sodan loppuun.


title: Beli Orao

text: Sodan päätyttyä alus nimettiin ensin "Biokovoksi" ja sitten "Jadrankaksi". Alus palveli presidentin jahtina. Alus oli 1969-1970 yhteysaluksena ja 1978 yksityisomistuksessa jahtina.


title: XxX 3: Xander Cagen paluu

text: XxX 3: Xander Cagen paluu ("XXX: Return of Xander Cage") on vuonna 2017 ensi-iltaan tullut D. J. Caruson ohjaama toimintaelokuva. Se on vuonna 2002 alkaneen "xXx" -elokuvasarjan kolmas osa. Vin Diesel uusii roolinsa Xander Cagena, ja muissa osissa ovat muun muassa Donnie Yen, Deepika Padukone, Ruby Rose, Nina Dobrev, Toni Collette ja Samuel L. Jackson.


title: XxX 3: Xander Cagen paluu

text: "XxX 3" on yleisömenestykseltään koko elokuvasarjan katsotuin.


title: XxX 3: Xander Cagen paluu

text: Toimintaelokuvasarjan kolmannessa osassa valtion agentiksi ryhtynyt extreme-urheilija Xander Cage joutuu palaamaan maanpaosta, kun murhanhimoinen alfasoturi Xiang kätyreineen tavoittelee Pandoran lippaana tunnettua tehokasta joukkotuhoasetta. Värvättyään itselleen tiimin Cage huomaa sotkeutuneensa salaliittoon, joka ulottuu maailman hallitusten ylimpiin tahoihin saakka.


title: Salibandyn Champions Cup 2017

text: Champions Cup 2017 oli järjestyksessään 25. salibandyn seurajoukkueiden Euroopan-mestaruusturnaus. Turnaus järjestettiin 6.–8. lokakuuta 2017 Seinäjoella.


title: Salibandyn Champions Cup 2017

text: 2017 Champions Cup järjestettiin viimeistä kertaa kuuden joukkueen sarjajärjestelmällä. Jatkossa Champions Cupiin osallistuu sekä miehissä, että naisissa neljä joukkuetta.


title: Salibandyn Champions Cup 2017

text: Miehet


title: Salibandyn Champions Cup 2017

text:
Naiset
Miehet
Puolivälierät


title: Salibandyn Champions Cup 2017

text: Välierät


title: Salibandyn Champions Cup 2017

text:
Sijat 5-6
Finaali
Puolivälierät


title: Salibandyn Champions Cup 2017

text:
Sijat 5-6
Finaali


title: Stefan Johansen

text: Stefan Marius Johansen (s. 8. tammikuuta 1991 Vuoreija, Norja) on norjalainen jalkapalloilija, joka on pelipaikaltaan keskikenttäpelaaja. Hän edustaa Englannin Valioliigassa pelaavaa Fulhamia. Tämän lisäksi hän kuuluu Norjan jalkapallomaajoukkueeseen.


title: Douglas F5D Skylancer

text: Douglas F5D Skylancer oli yhdysvaltalainen ilmaherruushävittäjä, joka oli deltasiipinen. Sen edeltäjä on F4D Skyray, ja tämän koneen tarkoitus olla jokasään hävittäjäversio. Koneen suihkumoottori oli monissa muissa yhdysvaltalais-koneissa käytetty "Pratt & Whitney J57". Skylancer oli edeltäjäänsä nähden noin 400 km/h nopeampi, sillä se kykeni 1.48 Machin nopeuteen (1 590 km/h) ja 17 500 metrin korkeuteen. Konetyypin yksilöitä tuotettiin vain 4 kappaletta, eikä se siis päässyt sarjatuotantoon. NASA käytti sitä tutkimuskoneena, jonka lentäjistä yksi oli Neil Armstrong. Koneen palvelusura päättyi vuonna 1970.


title: Douglas F5D Skylancer

text: Konetyyppiin suunnitellut aseistukset kattoivat nämä: 4x 20mm lentokonetykit, 4x AIM-9 Sidewinder-ohjukset tai 2x AIM-7 Sparrow-ohjukset. Skylanceriin ei suunniteltu ilmasta-maahan aseistuksia.


title: Bromsgrove

text: Bromsgrove on noin asukkaan kaupunki ja paikallishallintoalue Worcestershiren kreivikunnassa läntisessä Keski-Englannissa, Birminghamista lounaaseen. Ennen 1800-lukua Bromsgrovessa harjoitettiin villakauppaa, ja 1800-luvulla kaupunkiin syntyi huomattava naulantuotannon keskittymä. Myöhemmin tilalle tuli konetekniikkaa ja autoteollisuutta. Kaksituhatluvulla merkittävimmiksi elinkeinoiksi ovat tulleet kauppa, sosiaali- ja terveysala sekä moottoriajoneuvojen huolto.


title: Bromsgrove

text: Bromsgroven latinakoulun vanhimmat osat ovat peräisin vuodelta 1533, ja kaupungissa on säilynyt useita ristikkorakenteisia taloja, esimerkiksi vuonna 1572 rakennettu Hope Pole Inn eli ’Humalasalon kievari’. High Streetillä on useita Yrjöjen aikakaudella rakennettuja taloja. Suosituimpia matkailukohteita ovat Avoncroftin ulkomuseo ja lähistön kolme luonnonpuistoa: Lickey Hills, Clent Hills ja Waseley Hills. Kaupungin kaakkoispuolella sijaitsee Worcesterin ja Birminghamin kanavaan kuuluva Tardebiggen sulkusarja, Ison-Britannian pisin kytkysulku. Siihen kuuluu 30 sulkua, joiden korkeusero on yhteensä 66 metriä.


title: Bromsgrove

text: Bromsgroven ulkopuolella paikallishallintoalue on pääosin maaseutua ja pikkukyliä, kuten Alvechurch, Catshill, Bournheath, Hagley, Blackwell, Barnt Green, Wythall ja Rubery. Hallintoalueen pinta-ala on 217 neliökilometriä ja sen väkiluku oli vuonna 2011 noin .


title: Ruuhijärvi (järvi Lahdessa)

text: Ruuhijärvi on Päijät-Hämeessä Lahden Nastolassa Ruuhijärvellä ja Immilässä sijaitseva järvi, joka kuuluu Kymijoen vesistöön.


title: Ruuhijärvi (järvi Lahdessa)

text: Järven pinta-ala on 573 hehtaaria eli 5,7 neliökilometriä. Se on 6,0 kilometriä pitkä ja 2,4 kilometriä leveä. Järvenselkä on avoin pohjois-etelä-suunnassa. Järvenselältä erottuu selvästi Isoniemi, joka on 800 metriä pitkä ja 1,8 kilometriä leveä. Niemen pohjoispuolelle jää suojaisia Sermaanpohjan lahti, joka on 1,2 kilometriä pitkä. Järven syvänne ulottuu lahteen asti. Isoniemen eteläpuolelle jää Immilänalanen, joka on lähes kaksi kilometriä pitkä. Viereisen Salajärven erottaa Ruuhijärvestä noin 700 metriä leveä kannas.


title: Ruuhijärvi (järvi Lahdessa)

text: Järvessä on kahdeksan saarta. Niiden yhteispinta-ala on 6,9 hehtaaria, mikä on noin 1,2 % järven kokonaispinta-alasta. Suurin saari on Kotosaari, joka on 430 metriä pitkä ja 280 metriä leveä. Sen pinta-ala on yli 5,5 hetehtaaria. Se sijaitsee järven pohjoisosassa. Matkossaari ja Paskosaari sijaitsevat järvenselän keskikohdalla Isoniemen kärjen korkeudella. Neljäs saari Vähäsaari sijaitsee järven eteläosassa Räimänpohjan lahdessa. Muut saaret ovat pieniä luotoja.


title: Ruuhijärvi (järvi Lahdessa)

text: Järvi on luodattu ja siitä on julkaistu syvyyskartat. Sen tilavuus on 32,3 miljoonaa kuutiometriä eli 0,0323 kuutiokilometriä. Järven keskisyvyys on 5,6 metriä ja suurin syvyys on 18,7 metriä. Itärannan puolella sijaitsee laaja syvänne, joka työntyy etelässä Sermaanpohjaan. Syvin kohta sijaitsee tässä syvänteessä Paataanvuorten kohdalla.


title: Ruuhijärvi (järvi Lahdessa)

text: Järven rantaviivan pituus on 26,5 kilometriä, josta saarten rantaviivan yhteispituus on 2,3 kilometriä. Sen rannat ovat pääasiassa metsämaata, mutta Immilässä ja Ruuhijärvellä pellot ulottuvat rannoille asti. Järven haja-asutus muodostuu noin kahdestakymmenestä taloudesta, joista valtaosa ovat maatiloja. Lisäksi on järven rannoilla noin 300 vapaa-ajan asuntoa. Niille tulee tiet yhdystieltä 3136 ja siitä haarautuvilta yhdysteiltä 14091 ja 3134 ja muilta kyläteiltä. Lahden kaupungin Iitin vastainen raja kulkee itärannan läheisyydessä.


title: Ruuhijärvi (järvi Lahdessa)

text: Järvi on luokiteltu pieniin ja keskikokoisiin vähähumuksisiin järviin (Vh). Järvestä on tutkittu vesinäytteitä ensimmäisen kerran vuonna 1966, mutta vuodesta 1977 alkaen on niitä tutkittu 1–4 vuoden välein. Nykyään näytteitä otetaan vuosittain. Veden näkösyvyys on vuosien alan heikentynyt. Vielä 1990-luvulla näkösyvyys oli talvella yli 3 metriä ja kesällä noin 2 metriä ja 2000-luvulla arvot ovat olleen kahden metrin molemmin puolin. Vesi on kuitenkin kirkastunut, sillä 2010-luvulla on näkösyvyys lievästi kohentunut talvisin keskiarvoon 2,5 metriä ja kesäisin 2,3. Vedenväriä on tutkittu harvakseltaan. Tulosten mukaan väriluku on hieman noussut ja on 2010-luvulla keskimäärin 36 mgPt/l. Sen mukaan vedessä on vähän humusta. Veden happamuustaso on lähellä neutraalia. Nyt 2010-luvulla on happamuustason keskiarvo ollut kesäisin pH 7,4 ja talvella pH 7,0. Veden puskurikyky happamoitumista vastaan on ollut hyvä, joten välitöntä vaaraa järven happamoitumiselle ei ole.


title: Ruuhijärvi (järvi Lahdessa)

text: Järven fysikaallis-kemiallista tilaa ja biologista tilaa on tutkittu mittaamalla ravinteiden- ja levien klorofyllipitoisuuksia. Veden klorofyllipitoisuudet ovat 2000-luvulla vaihdelleet 5,1–9,8 mikrogrammaa litrassa vettä (μg/l). Tämä suureen suhteen tilanne on säilynyt samana ja 2010-luvulla klorofyllipitoisuuksien keskiarvo on ollut 7,9 μg/l. Veden kokonaisfosforipitoisuudet ovat pysyneet samalla tasolla koko 2000- ja 2010-luvun. Pitoisuuksien keskiarvo on 2010-luvulla ollut kesäisin 18 μg/l ja talvisin 14 μg/l. Kun kesällä ja talvella vesi on lämpötilakerrostunut, ovat fosforin pitoisuudet pohjan lähellä kohonneet sisäisen kuormituksen vuoksi. Kokonaistyppipitoisuuksissa on 2010-luvulla saatu kesäisin keskimäärin 515 μg/l ja talvisin 690 μg/l. Molempien ravinneryhmien ravinnepitoisuudet ovat olleet tyydyttävällä tasolla.


title: Ruuhijärvi (järvi Lahdessa)

text: Ruuhijärveä on hoitokalastettu vuodesta 1996 lähtien rysillä ja nuotalla, ja 2000-luvulla enimmäkseen nuotalla. Saaliit ovat olleet vähenemään päin ja viimeisin ilmoitettu hoitokalastuskerta oli vuonna 2011.


title: Ruuhijärvi (järvi Lahdessa)

text: Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Ruuhijärven–Salajärven alueeseen (14.162) järvi kuuluu. Järven vedenpinnan korkeus on 86 metriä mpy.


title: Ruuhijärvi (järvi Lahdessa)

text: Järvi saa pääosan vedestään Salajärvestä kannaksen ylittävästä Salajoesta, joka on vähintään 30 metriä leveä ja 1100 metriä pitkä. Tämän vuoksi järvillä on sama vedenpinnan korkeus. Ruuhijärveen laskee myös joitakin pelto- ja metsäojia. Sellaisia ovat Hevossuonoja ja Lassinjoki, jotka laskevat luoteisrantaan. Lassinjoki tuo ojitetun Isosuon kuivatusvesiä järveen. Muut oja ovat lyhyitä metsäojia.


title: Ruuhijärvi (järvi Lahdessa)

text: Järven laskujoki on Immilänjoki, joka laskee 2,2 kilometrin päässä Sylvöjärveen. Immilänjoelle tulee pudotusta 11,6 metriä. Sylvöjärvi laskee Arrajokea myöten Arrajärveen ja siitä Kymijokeen.


Pokémon-elokuva: Mewtwo Strikes Back Evolution () on kahdeskymmenestoinen kokopitkä Pokémon-elokuva. Elokuvan on määrä tulla julkaistavaksi Japanissa 12. heinäkuuta 2019. Elokuva on juuri nyt tuotannossa.


title: Pokémon-elokuva: Mewtwo Strikes Back Evolution

text: Elokuva on oikeastaan uudelleentehty versio alkuperäisestä Mewtwon vastaisku elokuvasta, mutta toisin kuin edeltäjänsä, tämä elokuva on tehty käyttäen CGI eli tietokonegrafiikkaa.


title: NGC 1

text: NGC 1 (tai GC 1, UGC 57, PGC 564 tai Holm 2a) on Sbc-tyypin kierteisgalaksi. Se sijaitsee noin 210–215 miljoonan valovuoden päässä Pegasuksen tähdistössä. Heinrich d'Arrest löysi sen 30. syyskuuta vuonna 1861, siitä teki havainnon myös myöhemmin 20. elokuuta 1873 Lawrence Parsons.


title: NGC 2

text: NGC 2 on kierteisgalaksi Pegasuksen tähdistössä. Sen löysi Lawrence Parsons, neljäs Rossen jaarli 20. elokuuta 1873. Se sijaitsee NGC 1:stä etelään. Sen magnitudi on 14.2.


title: NGC 2

text: NGC 2 on noin 115,000 valovuotta halkaisijaltaan.


title: NGC 3

text: NGC 3 on linssimäinen galaksi Kalojen tähdistössä. Sen löysi Albert Marth 29. marraskuuta 1864.


title: Mod revival

text: Mod revival oli rockmusiikin tyylilaji ja alakulttuuri, joka kehittyi 1970-luvun lopulla Englannissa ja levisi pienemmässä mittakaavassa myös muihin maihin.


title: Mod revival

text: Mod revivalin johtava yhtye oli The Jam, joka otti vaikutteita 1960-luvun mod-kulttuurista niin musiikillisesti kuin tyylillisestikin. The Jam yhdisteli punk rockin energiaa 1960-luvun yhtyeiden, esimerkiksi The Small Facesin, The Creationin, The Whon, musiikkiin. Genren suosiota lisäsivät vuonna 1979 julkaistu Quadrophenia-elokuva ja The Jamin vuotta aikaisemmin ilmestynyt "All Mod Cons" -albumi. The Jamin ohella muita mod revival -yhtyeitä olivat esimerkiksi The Chords, The Purple Hearts, Secret Affair, The Lambrettas, Small World, Long Tall Shorty, Back to Zero ja Squire. Mod revivaliin kuului kiinteästi 1960-luvun tyylinen pukeutuminen, parkatakit, puvut ja skootterit. Tyylin edustajilla oli yhteenottoja esimerkiksi rockabillynuorten ja skinheadien kanssa.


title: Mod revival

text: Mod revivalin suosio hiipui The Jamin lopetettua vuonna 1982. Tyylillä oli kuitenkin pitkäikäinen vaikutus brittiläisen rockmusiikin kehitykseen. Mod revival ja The Jam vaikuttivat merkittävästi brittipopin syntyyn ja esimerkiksi sellaisiin yhtyeisiin kuin Blur, Oasis ja The Smiths.


title: Mod revival

text: Suomessa genreä edusti The Jam -tyylistä musiikkia soittanut Lola Ego, joka levytti yhden singlen Selecta-levymerkille.


title: Tour de Ski 2018–2019

text: Tour de Ski 2018–2019 kilpaillaan 29. joulukuuta 2018 – 6. tammikuuta 2019. Se on järjestyksessään 13:s Tour de Ski -kilpailusarja. Osakilpailut käydään Italian Toblachissa, Sveitsin Val Müstairissa, Saksan Oberstdorfissa sekä Italian Val di Fiemmessä.


title: Tobias Geisser

text: Tobias Geisser (s. 13. helmikuuta 1999 Stans, Sveitsi) on sveitsiläinen jääkiekkopuolustaja, joka pelaa NHL-joukkue Washington Capitalsin organisaatiossa. Hän pelannee lähinnä AHL-joukkue Hershey Bearsissa.


title: Tobias Geisser

text: Geisser on EHC Engelberg-Titlisin kasvatti. Hän siirtyi 12-vuotiaana HC Luzerniin kaudella 2011–2012. Kaudeksi 2012–2013 Geisser siirtyi EV Zugin junioreihin. Kaudella 2013–2014 hän voitti seuran U15-junioreissa ylivoimaisesti Top Minin puolustajien piste-, maali- ja syöttöpörssin tehoilla 35+34=69. Kaudella 2014–2015 Geisser voitti tehoilla 20+15=35 koko U17-junioreiden Elite Novizenin puolustajien maalipörssin sekä sijoittui pistepörssissä toiseksi edellään vain joukkuetoveri Yves Brantschen.


title: Tobias Geisser

text: Kaudella 2016–2017 Geisser debytoi Zugin National League A -joukkueessa. Hän teki miesten pääsarjadebyyttinsä vain 17-vuotiaana Mestarien liigassa 2. syyskuuta 2016 vieraissa suomalaista Helsingin IFK:ta vastaan. NLA-debyyttinsä Geisser teki 16. syyskuuta 2016 vieraissa SC Berniä vastaan. Hän pelasi Zugissa kaikkiaan 14 runkosarja-, kaksi CHL- ja kolme Sveitsin Cupin ottelua tehden yhden syöttöpisteen. Suurimman osan kaudestaan Geisser pelasi Sveitsin toiseksi korkeimmalla sarjatasolla National League B:n EVZ Academyssa tehden 34 runkosarjaottelussa tehot 3+7=10. Hän vahvisti myös Zugin A-nuoria. Geisser voitti viidellä osumallaan Elite Junior A:n pudotuspelien puolustajien maalipörssin sekä jakoi joukkueensa sisäisen maalipörssin voiton Andreas Döpfnerin kanssa. Maaliskuussa 2017 hän teki Zugin kanssa kaksivuotisen ammattilaissopimuksen.


title: Tobias Geisser

text: Washington Capitals varasi Geisserin neljännellä kierroksella 120. pelaajana . Kaudella 2017–2018 hän teki Zugissa 38 runkosarja- ja viidessä playoff-ottelussa tehot 2+4=6, jäi viidessä CHL-ottelussa ilman tehopisteitä ja teki kolmessa Sveitsin Cupin ottelussa yhden syöttöpisteen.


title: Tobias Geisser

text: Maaliskuussa 2018 Geisser teki kolmivuotisen tulokassopimuksen Washington Capitalsin kanssa. Hänen kausipalkkansa NHL:n puolella on 867 000 dollaria. Seura lähetti Geisserin syksyn harjoitusleirin päätteeksi AHL-joukkue Hershey Bearsin vahvuuteen.


title: Tobias Geisser

text: Geisser pelasi alle 20-vuotiaiden MM-kilpailuissa vuonna 2018, jolloin valmennus valitsi hänet Sveitsin turnauksen yhdeksi kolmesta parhaasta pelaajasta. Geisser valittiin myös vuoden 2019 alustavaan MM-joukkueeseen, mutta hänen kisapassinsa jätettiin lopulta leimaamatta olkapäävaivojen vuoksi. Geisser pelasi myös alle 18-vuotiaiden MM-kilpailuissa vuosina 2016 ja 2017. Ensimmäisessä turnauksessa valmennus valitsi hänet Sveitsin turnauksen yhdeksi kolmesta parhaasta pelaajasta. Vuoden 2017 turnauksessa hän toimi joukkueen kapteenina.


title: Tobias Geisser

text: Geisser pelasi myös alle 18-vuotiaiden Ivan Hlinkan muistoturnauksessa vuosina 2015 ja 2016. Hän pelasi myös alle 19-vuotiaiden World Junior A Challengessa vuonna 2015. Geisser edusti myös Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2015. Yhteensä hän on pelannut 28 nuorten ja 57 poikien maaottelua.


title: Tobias Geisser

text: Sveitsin A-maajoukkueessa Geisser on pelannut seitsemän ottelua ilman tehopisteitä. Hän teki A-maajoukkuedebyyttinsä vain 19-vuotiaana Euro Hockey Challengessa 4. huhtikuuta 2018 Příbramissa Tšekkiä vastaan. Hän keräsi ottelusta teholukeman -2.


title: Tobias Geisser

text: Geisserin isä Marcel on entinen Sveitsin alempien sarjojen hyökkääjä, joka on toiminut myöhemmin juniorivalmentajana.


title: Libertador General Bernardo O’Higgins

text: Libertador General Bernardo O’Higgins on yksi Chilen viidestätoista hallinnollisesta alueesta. Sen virallinen järjestysnumero on VI ja pääkaupunki Rancagua. Vuoden 2017 väestönlaskennassa alueella oli 914 555 asukasta. Sen pinta-ala on 16 387 neliökilometriä.


title: Snapsi

text: Snapsi on pieni, usein ruokaryyppynä tarjottu annos väkevää alkoholijuomaa. Se on osa pohjoismaista juomakulttuuria, mutta snapsit tunnetaan myös Venäjällä sekä Itä- ja Keski-Euroopan maissa.


title: Snapsi

text: Snapsi on tyypillisesti tilavuudeltaan noin 4 cl. Se tarjoillaan snapsilasista jäähdytettynä, joskus suoraan pakkasesta, ja juodaan usein kertasiemauksella, eli "Pohjanmaan kautta". Ruotsalaisessa ja suomenruotsalaisessa kulttuurissa snapsien kanssa lauletaan usein juomalauluja eli "snapsvisor".


title: Snapsi

text: Tanskassa ja Norjassa snapsi on lähes aina akvaviittia, ja sitä juodaan etenkin joulun aikaan. Ruotsissa snapsit ovat yleensä akvaviittia tai votkaa, ja ne liittyvät olennaisena osana perinteiseen voileipäpöytään ja rapujuhliin. Suomessa snapsit ovat useimmiten votkaa tai viinaa, esimerkiksi Koskenkorvaa. Marskin ryyppy on tunnettu suomalainen snapsi. Venäjällä juodaan snapseina votkaa, etenkin alkupalojen eli "zakuskin" kanssa.


title: Snapsi

text: Eteläisemmässä ja läntisemmässä Euroopassa aperitiivit täyttävät snapsien paikan ruokahalun herättäjinä ja aterian avaajina.


title: Andrew Sushinda

text: Autuas Andrew Sushinda (myös Andreas Yoshida tai Andrew Gioscinda; ; kuollut 1. lokakuuta 1617, Nagasaki, Japani) oli japanilainen maallikko Nagasakin arkkihiippakunnassa, dominikaanilähetystyöntekijöitä suojellut marttyyri ja "Confraternity of the Rosary":n jäsen, jonka autuas paavi Pius IX julisti hänet kunnianarvoisaksi 26. helmikuuta 1866 ja autuaaksi 7. toukokuuta 1867, sekä hänen juhlaansa vietetään joko 1. kesäkuuta, 10. syyskuuta tai 1. lokakuuta.


title: Magallanes y Antártica Chilena

text: Región de Magallanes y Antártica Chilena on yksi Chilen viidestätoista hallinnollisesta alueesta. Sen virallinen järjestysnumero on XII ja pääkaupunki Punta Arenas. Vuoden 2017 väestönlaskennassa alueella oli 166 533 asukasta ja sen pinta-ala on 132 297 neliökilometriä.


title: Santiagon metropolialue

text: Santiagon metropolialue on yksi Chilen viidestätoista hallinnollisesta alueesta. Sen virallinen järjestysnumero on RM ja pääkaupunki Santiago. Vuoden 2017 väestönlaskennassa alueella oli 7 112 808 asukasta ja sen pinta-ala on 15 403 neliökilometriä.


title: Mihail R. Sturdza

text: Prinssi Mihail R. Sturdza (14. syyskuuta 1886, Târgu Ocna – 5. helmikuuta 1980 Madrid) oli romanialainen poliitikko ja diplomaatti, joka toimi Romanian ulkoministerinä neljän kuukauden ajan (syyskuu 1940 - tammikuu 1941) ns. Kansallisessa legioonalaishallituksessa Rautakaartin edustajana. Hän kuului vaikutusvaltaiseen, ylhäisaateliseen Sturdzan sukuun.


title: Mihail R. Sturdza

text: Prinssi Sturdza opiskeli Iasin yliopistossa lakia ja saavutti lakitieteen tohtorin tutkinnon aihealueena kansainvälinen oikeus. Vuonna 1913 hän aloitti uransa diplomaattina Bernissä. Romania liittyi syksyllä 1916 ensimmäiseen maailmansotaan tykistöupseerina. Siihen liittyen hän oli marraskuussa 1918 Venäjällä ja Petrogradissa, jossa puhkesi vallankumous.


title: Mihail R. Sturdza

text: Diplomaatinuran jatkuessa Strudza toimi lähettiläänä Wienissä, Budapestissä ja Washingtonissa. Vuonna 1929 hänet nimitetään lähettilääksi Baltian maihin, Liettuaan, Latviaan ja Viroon sekä vuodesta 1932 myös Suomeen asemapaikkanaan Riika. Suomessa hänelle myönnettiin lähettiläsajastaan Suomen Valkoisen Ruusun suurristi. Vuonna 1932 hän on mukana Romanian ja Neuvostoliiton välisen hyökkäämättömyyssopimusneuvotteluissa, jotka ajautuivat kuitenkin umpikujaaan Bessarabian kysymyksen johdosta.


title: Mihail R. Sturdza

text: Vuonna 1938 Sturdza siirtyi lähettilääksi Tanskaan. Tähän ajanjaksoon liittyi fasistisen Rautakaarti-liikkeen tekemä Romanian silloisen pääministerin Armand Călinescu murha syyskuussa 1939. Strudzalla epäiltiin tällöin olleen yhteyksiä murhan tekijöihin. Sturdzan lähettiläskausi Kööpenhaminassa päättyi pian murhatapahtuman jälkeen lokakuussa 1939.


title: Mihail R. Sturdza

text:
Sturdzan ja Rautakaartin asema muuttui syyskuussa 1940 Romanian kuningas Kaarlen menetettyä asemansa ja kenraali Ion Antonescun noustua valtaan. Antonescun ja Rautakaartin johtajan Horia Siman johdolla muodostettiin uusi fasistinen ns. Kansallinen legioonalaishallitus. Sima halusi Mihail Sturdzan hallituksen ulkoministeriksi.
Hallituksen aikana ulkopoliittinen suuntaus kääntyi akselivaltojen suuntaan. Maahan tuli saksalaisjoukkoja lokakuussa 1940, ja marraskuun lopulla Romania liittyi saksalais-italialaisjohtoiseen Kolmen vallan sopimukseen. Sopimus solmittiin Berliinissä ulkoministeri Sturdzan ollessa Romanian allekirjoittajana.


title: Mihail R. Sturdza

text: Legioonalaishallituksen pääministeri Antonescu halusi keskittää itselleen enemmän valtaa hallituksessa vuoden 1940 lopulla. Sturdzan itsenäisen toiminnan johdosta Antonescu erotti hänet nimittämättä ketään muuta rautakaartilaista tilalle. Ulkoministeritehtävät siirtyivät tässä vaiheessa Antonesculle. Pian sen jälkeen tammikuun lopulla 1941 puhkesi Antonescun johtaman valtion ja Rautakaartin edustajien välillä aseellinen välienselvittely, joka päättyi Rautakaartin tappioon. Useita Rautakaartin jäseniä surmattiin. Sturdza joutui tällöin vankeuteen ja tuomittiin viiden vuoden vankeusrangaistukseen.


title: Mihail R. Sturdza

text: Kesällä 1941 käynnistyneen akselivaltojen Neuvostoliittoon suuntautuneen sodan syttymisen alkuvaiheessa, johon myös Antonescun johtama Romaniakin osallistui, vangitut rautakaartilaiset pääsivät ehdonalaiseen vapauteen. Tällöin Sturdza pakeni Saksan kautta Tanskaan, josta käsin hän yritti päästä Suomen armeijaan, joka oli mukana myös Neuvostoliiton vastaisessa sodassa. Hän olisi ollut valmis muodostamaan Romaniasta paenneista rautakaartilaisista eli legioonalaisista joukko-osaston Suomen armeijaan, mutta Suomen sodanjohto ei halunnut päästää romanialaisia Suomeen.,


title: Mihail R. Sturdza

text: Toisen maailmansodan loppuvaiheessa syyskuussa 1944 kuningas Mikael luotetun lähipiirinsä kanssa syöksi maan johtajan Antonescun vallasta, teki rauhan liittoutuneiden kanssa ja käänsi aseensa akselivaltoja vastaan. Siihen liittyen Saksassa oleskelleet rautakaartilaismaanpakolaiset muodostivat Wienissä 10. joulukuuta 1944 Rautakaartijohtaja Horia Siman johdolla pakolaishallituksen, jossa Sturza oli ulko- ja opetusministerinä.


title: Mihail R. Sturdza

text: Maailmansodan päättymisen jälkeen Sturdza pakeni Tanskaan vuonna 1946 ja pian sen jälkeen Espanjaan ja edelleen Yhdysvaltoihin. Pakolaisaikanaan Sturdza piti aktiivisia yhteyksiä romanialaisiin pakolaisyhteisöihin. Seuraavina vuosina hän oleskeli myös Argentiinassa, Ranskassa ja Espanjassa. Vuonna 1968 hän julkaisi muistelmansa. Prinssi Mihail R. Sturdza kuoli Madridissa 5. helmikuuta 1980 93-vuotiaana.


title: Lott

text: Lott on kaupunki Fallsin piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 759. Kaupungissa sijaitsee JCJ Farm Airport -lentokenttä.


title: Fallsin piirikunta

text: Fallsin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 17 866 vuonna 2010 ja sen pinta-ala on 2 005 neliökilometriä. Fallsin suurin kaupunki Marlin on myös piirikunnan hallintokeskus.


title: Hwaseongin sarjamurhaaja

text: Hwaseongin sarjamurhaaja, tunnettu myös nimellä Hwaseongin kuristaja, on tunnistamaton sarjamurhaaja, joka tappoi 10 ihmistä Hwaseongissa, Etelä-Koreassa vuosina 1986–1991. Koska tekijää ei olla koskaan saatu kiinni ja hän oli Etelä-Korean ensimmäinen, vahvistettu sarjamurhaaja tunnistettavalla modus operandilla, hän noussut legendaksi kyseisessä maassa ja on verrattu muun muassa Zodiac Killeriin.


title: Hwaseongin sarjamurhaaja

text: Vuosien 1986–1991 välissä monia naispuolisia uhreja oli löydetty murhattuina syrjäisissa paikoissa. Uhrien joukossa oli teinejä kuin aikuisiakin. Koska tekotapa oli samanlainen kaikissa, paikallinen poliisi yhdisti ne heti toisiinsa ja tajusi olevansa ratkaimessa sarjamurhaaja tapausta. Kaikki uhrien kimppuun oli hyökätty, kun he olivat yksin. Heidät oli sidottu omilla vaatteillaan, raiskattu ja sen jälkeen kuristettu. Todisteet viittasivat mieheen, joka oli 20–30 vuotias ja pituudeltaan 165–176 senttimetriä. Rikospaikoilta löytyneen siemennesteiden avulla hänen verityyppiksi todettiin B.


title: Hwaseongin sarjamurhaaja

text: Tapaus tuli heti kuuluisaksi ja pelko levisi kaupungin asukkaiden keskuudessa. Tapausta tutki päivittäin noin kaksi miljoonaa viranomaista ja epäiltyjä saatiinkin täsmälleen 21 280 henkilöä. Kuitenkin, tutkinta ei edennyt sen enempää. 2000-luvulla tapaus laitettiin kylmäksi. Se kuitenkin nousi esiin vuonna 2004 (kun murhista oli noin 13 vuotta), kun naispuolinen opiskelija murhattiin. Murhaa ei kuitenkaan yhdistetty kyseiseen sarjamurhaajaan ja tapaus ei saanut ratkaisua.


title: Hwaseongin sarjamurhaaja

text: Alkuperäinen profiili:


title: VR Kunnossapito

text: VR Kunnossapito Oy on VR-Yhtymän omistama kunnossapitoyhtiö, joka vastaa VR:n kaluston kunnossapidosta. Yhtiö aloitti toimintansa 1. tammikuuta 2019. VR Kunnossapidon palvelukseen siirtyi 990 työntekijää vanhoina työntekijöinä.


title: Eduskuntatutkimuksen keskus

text: Eduskuntatutkimuksen keskus on vuonna 2002 perustettu Turun yliopistossa toimiva tutkimusyksikkö, joka tutkii suomalaista parlamentarismia, eduskuntaa ja demokratiaa. Varsinaisen akateemisen tutkimuksen lisäksi keskus järjestää muun muassa yleisötilaisuuksia, antaa asiantuntijalausuntoja tiedotusvälineille ja toteuttaa tilaustöitä. Keskuksen johtajana on toiminut vuodesta 2014 lähtien professori Markku Jokisipilä. Keskuksen varajohtaja on professori Vesa Vares.


title: Eduskuntatutkimuksen keskus

text: Keskus on toteuttanut muun muassa historia- ja poikkitieteellisiä hankkeita, jotka käsittelevät politiikan ja julkisuuden historiallista muutosta, sekä vaalien julkisuutta tarkastelleita tutkimus- ja kirjaprojekteja. Keskeisenä teemana on ollut vuodesta 2004 lähtien vaalidemokratian julkisuuden tutkimus.


title: Eduskuntatutkimuksen keskus

text: Vuodesta 2018 lähtien keskuksessa on ollut Eurooppa-tutkimuksen alue, jonka tavoitteena on lisätä erityisesti Euroopan unioniin liittyvää tutkimusta, yhteiskunnallista vuorovaikutusta ja opetusta. Tutkimusalue koskee etenkin Euroopan integraatiota poliittisena ilmiönä. Eurooppa-tutkimus toteuttaa myös merkittävän määrän sisältöä vuosittaiseen poliittiseen keskustelutapahtuman Turun Eurooppa-foorumiin.


title: Eduskuntatutkimuksen keskus

text: Hallinnollisesti Eduskuntatutkimuksen keskus kuuluu Turun yliopiston yhteiskuntatieteellisen tiedekunnan filosofian, poliittisen historian ja valtio-opin laitokseen. Keskuksen entinen johtaja on Ville Pernaa. Eduskuntatutkimuksen keskuksen tunnettuja tutkijoita ovat muun muassa Mari K. Niemi ja Erkka Railo.


title: Lassi Vanhatalo

text: Lassi Vanhatalo (s. 8. tammikuuta 1998) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan vasen laitahyökkääjä. Vanhatalo pelannee lähinnä seuran A-nuorissa, joiden varakapteenina hän toimii.


title: Lassi Vanhatalo

text: Vanhatalo on Tapparan oma kasvatti. Hän nousi kaudella 2017–2018 seuran A-nuorten varakapteeniksi. Vanhatalo jakoi tehoilla 15+17=32 joukkueen sisäisen maalipörssin kolmannen sijan Pete Niemen ja Patrik Puistolan kanssa sekä sisäisen pistepörssin neljännen sijan Niemen kanssa. Pudotuspeleissä hän oli Tapparan paras pistemies ja maalintekijä tehoilla 6+4=10. Vanhatalo jakoi myös joukkueen sisäisen tehotilaston voiton Hans Hastion ja Toni Utusen kanssa lukemalla +3.


title: Lassi Vanhatalo

text: Kaudella 2018–2019 Vanhatalo debytoi miesten peleissä. Vuoden 2019 vaihteessa hän pelasi kaksi ottelua lainalla Lempäälän Kisan Mestis-joukkueessa tehden niissä kolme maalia. Tämän jälkeen Vanhatalo debytoi Tapparan SM-liigajoukkueessa 8. tammikuuta 2019 vieraissa Mikkelin Jukureita vastaan. Hänet merkittiin joukkueen nelosketjun vasempaan laitaan Juhani Jasun ja Patrik Puistolan keskelle. Vanhatalo sai ottelussa jääaikaa 5.53 minuuttia.


title: North Little Rock

text: North Little Rock on kaupunki Pulaskin piirikunnassa, Arkansas’n osavaltiossa Yhdysvalloissa. Sen väkiluku oli vuoden väestönlaskennassa 62 304. Vuonna 2017 sen arvioitiin olleen 65 911, joka teki siitä osavaltion seitsemäksi suurimman kaupungin.


title: Li Zhanshu

text: Li Zhanshu (栗战书; pinyin: Lì Zhànshū; s. 30. elokuuta 1950) on kiinalainen poliitikko ja Kiinan kommunistisen puolueen jäsen. Li on puolueen seitsenhenkisen politbyroon pysyvän komitean jäsen ja toimii Kiinan kansankongressin pysyvän komitean puheenjohtajana. Valtiollisessa protokollassa asema vastaa Suomessa eduskunnan puhemiestä.


title: Li Zhanshu

text: Li syntyi Hebeissä ja liittyi kommunistiseen puolueeseen vuonna 1975. Li opiskeli maakunnan pääkaupungissa Shijiazhuangissa Hebein normaaliyliopistossa. Valmistumisen jälkeen Li aloitti puolueuransa Wujin piirikunnassa. Li työskenteli pitkään eri tehtävissä Hebein maakunnassa, kunnes hänet siirrettiin Shaanxin maakuntaan, jossa hän työskenteli aluksi maakunnan puoluekomitean pysyvässä komiteassa ja henkilöstöhallinnosta vastaavassa organisaatio-osastossa. Vuonna 2002 Li nousi maakunnan pääkaupungin Xi'anin puoluesihteeriksi sekä koko maakunnan apulaispuoluesihteeriksi. Lin ambitiot ansaitsivat hänelle mainetta ja jo seuraavana vuonna 2003 Li siirrettiin Heilongjiangin maakunnan apulaispuoluesihteeriksi sekä vastaavaksi kuvernööriksi. Kiinassa maakunnan puoluesihteeri vastaa asemaltaan ministeriä. Lin nousujohteinen ura jatkui siirrolla eteläiseen Kiinaan Guizhoun maakunnan puoluesihteeriksi. Tapaus nosti Lin tarkkailijoiden silmissä politiikan nousevaksi tähdeksi, sillä hänellä ei ollut vielä puoluesihteereille normaalisti kuuluvaa keskuskomitean täysjäsenyyttä. Li siirtyi Pekingiin vuonna 2012 vallanvaihdon alla ensin puolueen yleisesikunnan apulaisjohtajaksi ja myöhemmin 18. puoluekokouksen jälkeen hänet valittiin politbyroon jäseneksi sekä keskuskomitean täysjäseneksi. Li sai nimityksen lisäksi paikan puolueen sihteeristöstä sekä vasta perustetusta kansallisesta turvallisuusneuvostosta. 19. puoluekongressin jälkeen Li on kansallisen turvallisuusneuvoston lisäksi jäsen myös Internetin turvallisuuden, talouden ja rahoituksen sekä kokonaisvaltaisten talousuudistusten johtavassa pienryhmässä (leading small group, LSG).


title: Li Zhanshu

text: Lin isosetä Li Zaiwen on palvellut Shandongin maakunnan apulaiskuvernöörinä. Lin tyttären Li Qianxinin on raportoitu toimivan varapuheejohtajana Hongkongissa Manner-Kiinaan suhteita edistävässä Hua Jing -järjestössä.


Li Zhanshu


title: Parokiaalijärjestelmä

text: Parokiaalijärjestelmä eli "parokiaalinen periaate" on kirkollinen järjestäytymismuoto, jossa kirkollinen hallinto ja toiminta on järjestetty tietyn maantieteellisen alueen omaaviin seurakuntiin. Järjestelmän mukaan kirkon jäsen kuuluu siihen paikallisseurakuntaan, jonka alueella hän asuu. Parokiaalijärjestelmä on etenkin katolisten, anglikaanien, luterilaisten ja ortodoksien käyttämä hallintomuoto.


title: Fayetteville (Arkansas)

text: Fayetteville on kaupunki Washingtonin piirikunnassa, Arkansas’n osavaltiossa Yhdysvalloissa. Sen väkiluku oli vuoden väestönlaskennassa 73 580. Vuonna 2017 sen arvioitiin olleen 85 257. Kaupungin nykyinen pormestari on Lioneld Jordan. Arkansas’n yliopiston pääkampus sijaitsee Fayettevillessä.


title: Osmo Vallo

text: Osmo Vallo (4. toukokuuta 1954 – 30. toukokuuta 1995 Karlstad) oli suomalaissyntyinen Ruotsissa asunut mies. Vallo sai surmansa pidätyksen yhteydessä toukokuussa 1995. Pidätyksen syy oli riehuminen. Silminnäkijöiden mukaan poliisien käytös oli väkivaltaista. Poliiseja epäiltiin kuolemantuottamuksesta, jota ei kuitenkaan voitu todistaa. Tuomio tuli ainoastaan koiran usuttamisesta Vallon kimppuun. Vallon huumeiden ja alkoholin käytöllä arveltiin olevan vaikutusta tuomioon. Omaiset kuitenkin syyttivät poliisia. Keväällä 1998 Vallolle tehtiin kolmas ruumiinavaus. Ruumiinavausraportin mukaan Vallo oli elossa pahoinpitelyn alkaessa.


title: C86

text: C86 on musiikkilehti "NME":n koostama kasettialbumi, joka julkaistiin vuonna 1986. Postimyynnin välityksellä kaupattu kasetti sisältää 22 kappaletta itsenäisille levy-yhtiöille kiinnitetyiltä yhtyeiltä. Useimmat esiintyjät edustavat kitaravetoista indie popia, mutta albumin tyylikirjo on erittäin laaja. "Soundin" toimittaja Juho Äijön mukaan kyseessä saattaa olla kaikkien aikojen merkittävin kokoelma-albumi.


title: C86

text: Kasetista julkaistiin 72 kappaletta sisältävä kolmen CD-levyn uusintapainos vuonna 2014.


title: Bank Norwegian

text: Bank Norwegian on norjalainen internetpankki, joka tarjoaa lainoja, luottokortteja ja säästötilejä kuluttajille. Yhtiö perustettiin marraskuussa 2007, ja sen pääkonttori sijaitsee Norjan Fornebussa, ja se sijaitsee Norwegian kanssa Diamanten (The Diamond) toimistorakennuksessa. Norwegian Air Shuttle omistaa 20% pankista


title: Bob Einstein

text: Stewart Robert ”Bob” Einstein (20. marraskuuta 1942 Los Angeles, Kalifornia – 2. tammikuuta 2019 Indian Wells, Kalifornia) oli yhdysvaltalainen näyttelijä ja koomikko. Hän näytteli muun muassa Marty Funkhauseria Jäitä hattuun -televisiosarjassa sekä elokuvassa Ocean's Thirteen. Hänet palkittiin Emmy-palkinnoilla The Smothers Brothers Comedy Hour sekä Van Dyke and Company -sarjojen käsikirjoituksista.


title: Herluf Trolle -luokka

text: Herluf Trolle -luokka oli Tanskan kuninkaallisen laivaston kolmen rannikkopanssarilaivan muodostama alusluokka.


title: Herluf Trolle -luokka

text: Alusten pituus oli 82,87, leveys 15,06 ja syväys 4,93 metriä. Niiden uppouma oli 3 494 tonnia. Alusten propulsiojärjestelmänä oli kahteen akseliin kytketyt höyrykoneet, jotka tuottivat 4 200 ihp:tä. Järjestelmä mahdollisti alusten huippunopeudeksi 15,5 solmua.


title: Herluf Trolle -luokka

text: Alusten pääaseina oli kaksi 24 senttimetrin tykkiä yksiputkisissa torneissa, joiden etukilven paksuus oli 18 senttimetriä. Apuaseina oli neljä 15 senttimetrin ja kymmenen 5,7 senttimetrin tykkiä. Alusten panssarivyön paksuus oli 20 senttimetriä.


title: Antonius Sanga

text: Autuas Antonius Sanga (; syntynyt Sanga, Osaka - kuollut 10. syyskuuta 1622 Nizhizaka, Nagasaki, Japani) oli maallikko Nagasakin arkkihiippakunnassa, katekeetta, "Confraternity of the Rosary":n jäsen ja marttyyri elävänä poltettuna Tokugawa-shogunaatin aikana. Antonius kuoli yhdessä autuaan Charles Spinolan ja 23 muun seuralaisen kanssa Nagasakissa. Antonius eli ainakin paavi Gregorius XV:n (1621-1623) hallintokaudella. Hänen muistopäiväänsä vietetään 10. syyskuuta eli hänen kuolinpäivänään.


title: KDM Niels Juel (1918)

text: KDM Niels Juel oli Tanskan laivaston vuonna 1918 vesillelaskettu rannikkopanssarilaiva.


title: KDM Niels Juel (1918)

text: Alus tilattiin Kööpenhaminen laivastontelakalta, missä köli laskettiin 21. syyskuuta 1914. Alus laskettiin vesille 3. heinäkuuta 1918 ja valmistui 23. toukokuuta 1023.


title: KDM Niels Juel

text: KDM Niels Juel on ollut neljän Tanskan laivaston aluksen nimenä. Alukset olivat:


title: Piila Paalanen

text: Piila Paalanen (s. 15. joulukuuta 1972 Parkano) on suomalainen kuntapoliitikko ja opettaja. Hän on valmistunut ylioppilaaksi Tammerkosken lukiosta 1993, sairaanhoitajaksi Pirkanmaan terveydenhuolto-oppilaitoksesta (nyk. Tampereen ammattikorkeakoulu) 1994 ja filosofian maisteriksi Tampereen yliopistosta 1998 pääaineenaan suomen kieli.


title: Piila Paalanen

text: Paalanen työskentelee äidinkielen ja kirjallisuuden opettajana ja vararehtorina Hakkarin koulussa Lempäälässä. Lisäksi hän on kirjoittanut äidinkielen ja kirjallisuuden oppikirjoja. Ennen opettajanuraansa Paalanen toimi sairaanhoitajana.


title: Piila Paalanen

text: Piila Paalanen on ollut Nokian kaupunginvaltuuston jäsen vuodesta 2009 ja kuuluu nykyisin vihreiden valtuustoryhmään. Hän toimii kaupunginvaltuuston puheenjohtajana. Lisäksi Paalanen on Tampereen kaupunkiseudun kuntayhtymän hallituksen toinen varapuheenjohtaja.


title: Piila Paalanen

text: Aiemmin Paalanen on toiminut muun muassa Nokian kaupunginhallituksen jäsenenä 2011–2012 ja 2016–2017, kaupunginhallituksen 1. varapuheenjohtajana 2013–2016, Nokian kaupungin kasvatus- ja opetuslautakunnan jäsenenä 2004–2008 ja varapuheenjohtajana 2009–2010 sekä Pirkanmaan Jätehuollon hallituksen jäsenenä.


title: Piila Paalanen

text: Piila Paalanen on Pirkanmaan Vihreiden ehdokas vuoden 2019 eduskuntavaaleissa. Paalanen puolustaa poliittisessa työssään koulutusta, sivistystä ja ympäristöä sekä tasa-arvoista mahdollisuutta työhön ja hyvinvointiin.


title: Piila Paalanen

text: Piila Paalanen on ollut Pirkanmaan äidinkielen opettajat ry. varapuheenjohtaja 2002─2006, Pirkanmaan äidinkielen opettajat ry. hallituksen jäsen 2006─2007, Äidinkielen opettajain liitto ry. hallituksen jäsen 2000─2003 ja Äidinkielen opettajain liitto ry. perusopetustyöryhmän jäsen 2003─2016.


title: Piila Paalanen

text: Piila Paalasen perheeseen kuuluvat aviomies ja tytär. Hänen harrastuksiaan ovat partio, avantouinti, lukeminen, ulkoilu koiran kanssa sekä muu liikunta.


title: Ruuhijärvi

text: Ruuhijärvi voi tarkoittaa seuraavia:


title: Erik Valnes

text: Erik Valnes (s. 19. huhtikuuta 1996) on norjalainen maastohiihtäjä.


title: Erik Valnes

text: Valnes hiihti ensimmäisen maailmancupin kilpailunsa 2. joulukuuta 2017 Lillehammerissa, jossa hänen sijoituksensa perinteisen hiihtotavan sprintissä oli 27:s. Valnesin paras sijoitus maailmancupissa on 3:s Dresdenissä vapaan hiihtotavan sprintissä 12. tammikuuta 2019.


title: Erik Valnes

text: Valnes oli mukana alle 23-vuotiaiden MM-kilpailuissa 2018, jossa hän voitti vapaan hiihtotavan sprintin ja oli 15 kilometrin perinteisen hiihtotavan kisassa 35:s.


title: Erik Valnes

text: Skandinavia Cupissa Valnes on hiihtänyt kahdesti palkintopallille sprintissä .


title: Digitaalikello

text: Digitaalikello eli numeronäyttökello on kello, joka näyttää ajan vaihtuvina numeroina, erotukseksi analogisesta kellosta, joka näyttää ajan esimerkiksi viisareilla.


title: Digitaalikello

text: Mekaanisia digitaalikelloja valmistettiin jo 1880-luvulla, mutta digitaalikellot alkoivat yleistyä vasta 1970-luvulla. Hamilton Watch Company julkaisi vuonna 1970 Pulsar Hamiltonin, maailman ensimmäisen kokonaan elektronisesti toimivan digitaalisen rannekellon. Se nähtiin James Bondin ranteessa elokuvassa "Elä ja anna toisten kuolla". Sen LED-näyttö oli hankala, koska numerot sai näkyviin vain nappia painamalla. Pari vuotta myöhemmin kehitettiin huomattavasti käytännöllisemmät nestekidenäyttöiset kvartsikellot.


title: Hamilton (Uusi-Seelanti)

text: Hamilton on kaupunki Uuden-Seelannin Pohjoissaarella Waikaton alueella. Kaupungissa oli 169 300 asukasta vuonna 2018 ja se on väkiluvultaan maan neljänneksi suurin kaupunki.


title: Tauranga

text: Tauranga on kaupunki Uuden-Seelannin Pohjoissaarella Bay of Plentyn alueella. Kaupungissa oli 135 300 asukasta vuonna 2018 ja se on väkiluvultaan maan viidenneksi suurin kaupunki.


title: Pau López

text: Pau López Sabata (s. 13. joulukuuta 1994 Girona, Espanja) on espanjalainen jalkapalloilija, joka on pelipaikaltaan maalivahti. Hän edustaa Primera Divisiónissa pelaavaa Real Betisiä. Tämän lisäksi hän kuuluu Espanjan ja Katalonian jalkapallomaajoukkueeseen.


title: Janosch Brugger

text: Janosch Brugger (s. 6. kesäkuuta 1997) on saksalainen maastohiihtäjä. Hän on maailmancupin osakilpailuvoittaja ja alle 20-vuotiaiden maailmanmestari.


title: Janosch Brugger

text: Brugger hiihti ensimmäisen maailmancupin kilpailunsa 8. maaliskuuta 2017 Norjan Drammenissa, jossa hän oli perinteisen hiihtotavan sprintissä 56:s. Ensimmäisen pistesijansa Brugger saavutti 4. tammikuuta 2018 Saksan Oberstdorfissa, kun hän oli Tour de Skihin 2017–2018 kuuluneessa 15 kilometrin vapaan hiihtotavan yhteislähtökilpailussa 23:s. Brugger saavutti ensimmäisen palkintopallisijoituksensa ja samalla ensimmäisen voittonsa 2. joulukuuta 2018 Norjan Lillehammerissa, kun hän oli kolmesta kilpailusta koostuneen kisaviikonlopun päättäneessä 15 kilometrin perinteisen hiihtotavan takaa-ajossa osuusajaltaan nopein. Maalissa hän oli 17:s, mikä oli samalla hänen sijoituksensa yhteistuloksissa.


title: Janosch Brugger

text: Brugger oli mukana alle 20-vuotiaiden MM-kisoissa Val di Fiemmessä 2014, Rasnovissa 2016 ja Soldier Hollow’ssa 2017. Hän saavutti näissä kilpailuissa yhden mitalin: MM-kultaa perinteisen hiihtotavan sprintissä 2017.


title: Lower Hutt

text: Lower Hutt on kaupunki Uuden-Seelannin Pohjoissaarella Wellingtonin alueella. Kaupungissa oli 134 900 asukasta vuonna 2018 ja se on väkiluvultaan maan kuudenneksi suurin kaupunki.


title: VOF de Kunst

text: VOF de Kunst on alankomaalainen popyhtye Tilburgista, joka perustettiin vuonna 1983. Heidän hittikappaleensa on ”Suzanne” (englanninkielinen versio ”Susanna”), joka sijoittui Alankomaiden musiikkilistan ensimmäiselle sijalle ja Yhdistyneen kuningaskunnan musiikkilistan 12. sijalle. VOF de Kunstin päälaulaja on Nol Havens ja yhtye on esiintynyt kiertueilla myös nimellä The Art Company.


title: Sydänlääkärin syöksykierre

text: Sydänlääkärin syöksykierre (, Britanniassa ja Yhdysvalloissa "The Heart Guy") on australialainen televisiosarja, jonka kolme tuotantokautta esitettiin Suomessa Yle TV1:llä päivittäissarjana syyskaudella 2018. Alun perin draamaa alettiin esittää Nine Networkilla alkaen 2016.


title: Sydänlääkärin syöksykierre

text: Kyseessä on sarja, joka pohdiskelee kevyehkösti moraalin rajapintoja. Päähenkilönä on "kukkona tunkiolla" taitava sydänkirurgi Hugh Knight, jota esittää Rodger Corser. Hänen uransa on katketa virheeseen Sydneyssä, ja hän joutuu vuodeksi synnyinpaikkakunnalleen kuvitteelliseen Whyhopen pikkukaupunkiin yleislääkäriksi valvottuna vuoden koeajaksi. Sairaalamiljöön lisäksi esitetään vahvasti Knightin sekava ja rikas sukutausta sekä Hughin entisiä ja potentiaalisia naisystäviä. Erityinen jännite syntyy Hughin ja valvojaylilääkäri Penny Cartwrightin välille, jota tulkitsee Hayley McElhinney.


title: Classical

text: Classical on Acceptin kitaristin Wolf Hoffmannin ensimmäinen soololevy. Se julkaistiin 22. syyskuuta 1997. Levyllä on Hoffmannin rock-sovituksia tunnettujen säveltäjien Georges Bizetin, Edvard Griegin, Pjotr Tšaikovskin, Bedrich Smetanan, Maurice Ravelin, Ludwig van Beethovenin ja Edward Elgarin teoksista sekä yksi hänen itsensä säveltämänsä kappale, Western Sky.


title: Classical

text:
Wolf Hoffmann soittaa levyllä kaikki kitaraosuudet, muissa soittimissa on vierailevia muusikoita, kuten Damn Yankeesin ja Lynyrd Skynyrdin rumpali Michael Cartellone, Giantin bassokitaristi Mike Brignardello, kosketinsoittaja Al Kooper ja Acceptin bassokitaristi Peter Baltes.
Album tip: Wolf Hoffmann - Classical


title: Classical

text: AllMusic Review by Bret Adams


title: Petri Mäkelä

text: Petri Mäkelä (s. 24. maaliskuuta 1977) on suomalainen salibandypelaaja. Edusti viimeksi kaudella 2017-2018 salbandyn kakkosdivisioona joukkue HIFK:ta. Aikaisempia seuroja: East City Giants, IKHTYS, Korska, Forssan Alku, Fosu, Pirkkalan Pirkat. Siirtyi salibandyn ykkösdivisioonajoukkue Forssan Suuppareista (Fosu) salibandliigasta edellisenä vuonna pudonneeseen liigajoukkue Pirkkalan Pirkkoihin kaudella 2007-2008.


title: Petri Mäkelä

text: Mäkelä on pelannut myös jalkapalloa ja jääkiekkoa, molempia kakkosdivisioona tasolla.


title: Chandrila

text: Chandrila on planeetta "Tähtien sodan" galaksin Keskusmaailmojen alueella. Vuonna 4 ABY (4 vuotta Yavinin taistelun jälkeen) Chandrilasta tuli Uuden tasavallan "pääplaneetta." Kyseinen planeetta on ihmissenaattori Mon Mothman kotiplaneetta sekä Ben Solon synnyinpaikka.


title: Kuvataidekoulutuksen historia Suomessa

text: Kuvataidekoulutuksen historia Suomessa juontaa alkunsa 1700-luvun alkuun. Turun yliopisto sai piirustusmestarin, jonka virka vakiintui yliopiston muutettua Helsinkiin 1830-luvulla. Varsinainen yleinen kuvataidekoulutus alkoi Suomen Taideyhdistyksen perustaman piirustuskoulun puitteissa 1800-luvun puolessa välissä.


title: Kuvataidekoulutuksen historia Suomessa

text: Taideyhdistysten piirustuskouluja oli 1800-luvun lopulla Turussa, Helsingissä ja Viipurissa. Tuolloin Suomessa oli myös taiteilijoiden ateljeissa pidettyjä yksityiskouluja, kuten Adolf von Beckerin yksityiskoulu.


title: Kuvataidekoulutuksen historia Suomessa

text: Suomen taideakatemia perustettiin vuonna 1922. Suomen Taideyhdistyksen piirustuskoulu, jota kutsuttiin yleisesti "Ateneumiksi" muuttui Suomen taideakatemian kouluksi vuonna 1939. Suomen taideakatemian koulu jatkoi sen nimisenä vuoteen 1985, jolloin sen nimeksi tuli Kuvataideakatemia.


title: Kuvataidekoulutuksen historia Suomessa

text: Vapaa taidekoulu on puolustanut ranskalaisen modernin maalaustaiteen periaatteita vuodesta 1935 alkaen.


title: Kuvataidekoulutuksen historia Suomessa

text: Tämä artikkeli käsittelee pääasiassa Suomessa ja suomalaisille annettua kuvataiteen koulutusta. Mukana voi olla sekä koulutukseen johdattavaa, että varsinaista koulutusta, mutta ei taideteollisuuskoulutuksen historiaa.


title: Kuvataidekoulutuksen historia Suomessa

text: Kuvataidekoulutusta alettiin järjestää sekä Ruotsissa, että Venäjällä akatemia-nimikkeiden alla. Kuninkaallinen piirustusakatemia perustettiin Tukholmaan vuonna 1735 ja sitä jatkoi Kustaa III:n perustama Kuninkaallinen taideakatemia vuodesta 1773 alkaen. Johanna Krebs kritisoi sitä, että naiset eivät saaneet opiskella taideakatemiassa. Vuonna 1888 Ruotsissa perustettiin Akatemian taidekoulu naisille, joka yhdistyi taideakatemiaan vuonna 1908.


title: Kuvataidekoulutuksen historia Suomessa

text: Pietarissa alkoi toimia Elisabeth Suuren perustama Pietarin taideakatemia vuonna 1757, joka perustui Pietari Suuren 1720-luvulta peräisin olevaan hankkeeseen, jossa Venäjän taiteilijakoulutusta annettaisiin Italian ja Ranskan taideakatemioiden malliin. Venäjällä taideakatemian toimialaan kuului 1800-luvulta alkaen myös taideteoria ja taidekritiikki.


title: Kuvataidekoulutuksen historia Suomessa

text: Ennen taidekoulutuksen vakiintumista kotimaassa, suomalaisia opiskeli sekä Tukholman että Pietarin taideakatemioissa. Taidekoulutuksen aloittamisen jälkeen suomalaisia on opiskellut naapurimaissa jatko-opiskelijoina. Suomalaiset opiskelivat myös varsinkin Dresdenissä, Düsseldorfissa, Pariisssa ja Italiassa.


title: Kuvataidekoulutuksen historia Suomessa

text: Esimerkiksi Robert Wilhelm Ekman opiskeli ensin kotimaassa Gustaf Wilhelm Finnbergin johdolla, mutta aloitti 1824 opinnot Ruotsin kuninkaallisessa taideakatemiassa, josta valmistui 1836. Opinnoissaan hyvin menestyneelle taiteilijalle myönnettiin suuri matkastipendi, jonka turvin hän vietti useita vuosia vuosina 1837–1844 työskennellen Hollannissa, Ranskassa ja Italiassa. Koska apurahoja ei olisi voinut muuten saada, Ekman siirtyi Ruotsin kansalaiseksi.


title: Kuvataidekoulutuksen historia Suomessa

text: Piirustusopetuksen juuret ulottuvat Turun yliopiston varhaisvaiheisiin. Eurooppalaisissa yliopistoissa oli 1600-1700-luvuilta lähtien harjoitusmestareita opettamassa käytännön taitoja. Piirustus säilyi taideopetuksen keskiössä pitkään. Akateemista koulutusta oli tapana täydentää muun muassa miekkailulla, ratsastuksella, musiikilla, tanssilla ja piirustuksella.


title: Kuvataidekoulutuksen historia Suomessa

text: Ensimmäisen piirustusmestarin Turun akatemia sai vuonna 1708, kun tukholmalainen maalari Johan Oppenort palkattiin tehtävään. Piirustustaide oli tullut yliopiston piiriin kuitenkin jo 1600-luvulla Turun akatemian kaivertajien myötä. Piirustusmestarin toimi vakiintui yliopiston Helsinkiin muuton jälkeen 1830-luvulla. Piirustussali sijaitsi silloin Keisarillisen Aleksanterin yliopiston uudessa, Carl Ludvig Engelin suunnittelemassa päärakennuksessa Fabianinkadun puoleisessa sivurakennuksessa. Vuonna 1870 piirustussali muutti uuteen, Senaatintorin laidalla sijaitsevaan Arppeanum-rakennukseen.


title: Kuvataidekoulutuksen historia Suomessa

text: Tällöin opettajana toimi Adolf von Becker, joka edusti modernia taidenäkemystä ja järjesti opetuksen ulkomaisten esikuvien mukaan. Becker sai paljon oppilaita, josta yksi oli Albert Edelfelt, joka opiskeli historiallis-kielitieteellisessä tiedekunnassa ja kävi samalla opiskelemassa Piirustussalilla. von Becker perusti lisäksi oman yksityisakatemiansa Piirustussalin tiloihin, jolloin myös naisopiskelijat saattoivat tulla sinne opsikelemaan. Von Beckerin yksityisoppilaita olivat muun muassa Helene Schjerfbeck ja Maria Wiik.


title: Kuvataidekoulutuksen historia Suomessa

text: Suomen taideyhdistyksen säännöt vahvistettiin vuonna 1846. Aluksi taideyhdistys keskittyi hankkimaan taideteoksia jäsenistön kesken pidettäviin vuotuisiin taidearpajaisiin. Samalla aloitettiin taidenäyttelytoiminta. Yhdistys tähtäsi yleisön taidemaun kehittämiseen ja suomalaisen taiteilijakunnan synnyttämiseen. Toiminnan alusta alkaen yhditys jakoi myös stipendejä.


title: Kuvataidekoulutuksen historia Suomessa

text: Yhditys perusti piirustuskoulun kotimaista taideopetusta varten Helsinkiin vuonna 1848. Piirustuskoulu joutui selviytymään ensimmäiset vuosikymmenet yhden opettajan varassa. Berndt Godenhjelm oli muuttanut Pietarista Helsinkiin juuri perustetun opettajanviran vuoksi. Viikkotunteja koulussa oli aluksi vain neljä, joten Godenhjelm saattoi ottaa lisäksi yksityisoppilaita.


title: Kuvataidekoulutuksen historia Suomessa

text: Naisten sallittiin opiskella Suomen taideyhdistyksen koulussa sen perustamisesta asti.


title: Kuvataidekoulutuksen historia Suomessa

text: Vuocdesta 1863 valtio alkoi myöntää koululle avustusta. Samana vuonna palkattiin kuvanveistäjä Carl Eneas Sjöstrand, joka alkoi ohjata antiikkiluokan kipsejä piirtäviä oppilaita. Hän opetti myös kuvanveiston alkeita.


title: Kuvataidekoulutuksen historia Suomessa

text: Koulun nimet ovat olleet seuraavat:


title: Kuvataidekoulutuksen historia Suomessa

text: Taideyhdistys perusti osaston Turkuun, joka perusti piirustuskoulun. Turun piirustuskoulu toimi vuodesta 1852 alkaen. Ensimmäisen rehtorinsa Robert Wilhelm Ekmanin aikana koulu sijaitsi osoitteessa Piispankatu 8, jossa nykyään sijaitsee Åbo Akademin Axelia-instituuttirakennus. Suomen Taideyhdistys luopui Turun koulun ylläpidosta vuonna 1906, jonka jälkeen Turun piirustuskoulu siirtyi Turun taideyhdistyksen (TTY) alaiseksi, jossa se toimi yhteensä 75 vuotta, vuoteen 1981 asti.


title: Kuvataidekoulutuksen historia Suomessa

text: Viipurin taiteenystäväin piirustuskoulu aloitti Viipurissa vuonna 1891 ja lopetti toimintansa Talvisodan alkaessa vuonna 1939. Koulun ensimmäinen opettaja oli taidemaalari Arvid Liljelund ja koulun pitkäaikaisin johtaja ja opettaja oli Rurik Lindquist Koulussa opiskelivat muiden muassa Hugo Simberg, Aukusti Tuhka, Aimo Tukiainen, Väinö Kunnas, Olli Miettinen ja Onni Mansnerus. Hugo Simberg toimi myös lyhyen ajan koulun opettajana.


title: Kuvataidekoulutuksen historia Suomessa

text: 1800-luvun lopulla piirustuskoulujen tehtävänä oli antaa oppilaille taiteen perusopetusta, jonka tarkoituksena oli tarjota pohja jatko-opinnoille ulkomailla. Ammattitaiteilijoiksi pyrkivät olivat poikkeuksia oppilaiden joukossa.


title: Kuvataidekoulutuksen historia Suomessa

text: Turussa piirustuksenopetusta oli vain muutamana iltana viikossa ja oppilaat saattoivat samaan aikaan päivisin käydä jotain muuta koulua. Oppilaiden ei haluttu alkavan maalaamista liian varhain, joten maalaaminen ei kuulunut opetusohjelmaan.


title: Kuvataidekoulutuksen historia Suomessa

text: Maire Gullichsenin aloitteesta perustettiin Vapaa taidekoulu, joka aloitti toimintansa Helsingissä tammikuussa 1935. Koulu puolusti ranskalaisen modernin maalaustaiteen periaatteita. Maire Gullichsenin ajatuksena oli perustaa taidekoulu, joka muistutti Pariisin vapaita, periaatteessa kaikille avoimia ”akatemioita”. Häntä ei miellyttänyt Suomen koulumainen ja akateeminen opetus, joka lähti kipsimallien jäljentämisestä.


title: Kuvataidekoulutuksen historia Suomessa

text: ABC-piirustuskoulu toimi kirjeopistona Helsingistä käsin vuodesta 1937 alkaen. Kirjekoulun johtajaopettajana toimi Unto Pusa vuosina 1946-1966. Monet myöhemmin tunnetuiksi tulleet taiteilijat hankkivat ensimmäiset oppinsa sen avulla. Koulu oli varsin suosittu. Kurssia ovat käyneet muun muassa Kauko Lehtinen, Rafael Wardi ja Simo Hannula.


title: Kuvataidekoulutuksen historia Suomessa

text: ABC-piirustuskoulun opetus perustui pariisilaisen Ecole A.B.C. de Dessin -nimisen, myös kirjekurssina toimineen koulun menetelmiin. Kurssi oli kolmen vuoden pituinen. Siihen sisältyi 12 kirjettä tehtävineen, jotka lähetettiin kouluun palautetta varten. Pyrkimyksenä oli opastaa oppilaita taiteen ymmärtämisessä ja piirtämisen tekniikassa. Taitojen soveltamista käyttötaiteeseen rohkaistiin ja mukana oli muun muassa mainospiirtämiseen liittyviä tehtäviä. Muun hyödyn ohella toivottiin, että piirtämisestä tulisi hauska ja terveellinen harrastus, joka opettaa näkemään luonnon uudella tavalla.


title: Kuvataidekoulutuksen historia Suomessa

text: Limingan taidekoulu perustettiin 1960-luvulla, rehtorina toimi Rolf Siilasvuo.


title: Kuvataidekoulutuksen historia Suomessa

text: Oriveden opisto


title: Kuvataidekoulutuksen historia Suomessa

text: Taidekoulutuksia perustettiin 1980-luvulta alkaen useita. 2000-luvulta alkaen taidekouluja alettiin myös lakkauttaa.


title: Uotila (Nurmijärvi)

text: Uotila () on kylä Nurmijärvellä. Kylä sijaitsee sen vieressä olevasta Perttulasta kunnan kirkonkylän suuntaan aina lähes Hongisojantien risteykseen asti, sekä Uotilan tietä Kiljavan suuntaan. Varhaisin asiakirjamaininta Uotilan kylästä on vuodelta 1488, jolloin myös Nurmijärvi mainittiin. Uotilaan avattiin 1870-luvulla Nurmijärven ensimmäinen kansakoulu. Uotilassa sattui vuonna 1884 suuri tulipalo, joka poltti paria taloa lukuun ottamatta koko kylän. Uotilan, Perttulan ja Numlahden välissä sijaitsi aikoinaan nyttemmin pelloksi kuivatettu Kuhajärvi, jota 1830–1850-luvuilla kuivatettiin ensin osittain, sitten 1920–1940-luvulla kokonaan. Uotilantien varrella sijaitsee Perttulan metsästysseura Oy:n ylläpitämä Hirvipirtti, joka on vuokrattavissa pieniin tilaisuuksiin.


title: Hope (Arkansas)

text: Hope on kaupunki Arkansas’n osavaltion lounaisosassa Yhdysvalloissa. Sen väkiluku oli vuoden väestönlaskennassa 10 095. Hope on Hempsteadin piirikunnan hallintokeskus.


title: Hope (Arkansas)

text: Kaupungissa on syntynyt mm. Yhdysvaltain 42. presidentti Bill Clinton, Arkansas’n kuvernööri Mike Huckabee, hänen tyttärensä Sarah Huckabee Sanders sekä näyttelijät Melinda Dillon ja Ketty Lester.


title: Armas Deinert

text: Gottlieb Armas Deinert (2. joulukuuta 1895 Helsinki – 27. marraskuuta 1974 Helsinki) oli diplomiekonomi, joka toimi liike-elämän palveluksessa, mutta myös pitkään Yleisradion johtokunnan jäsenenä ja hoiti väliaikaisesti radioyhtiön toimitusjohtajan tehtäviä loppuvuonna 1927.


title: Armas Deinert

text: Deinert valmistui ekonomiksi Ruotsalaisesta kauppakorkeakoulusta 1917 ja toimi ensin paperiteollisuuden palveluksessa. Hän oli vuodesta 1920 SOK:n tehtävissä, aluksi pääkonttorissa, sitten Rio de Janeiron toimistossa ja kotimaahan palattuaan prokuristina, vuodesta 1922 SOK:n vientiosaston hoitajana ja vuodesta 1923 tuotanto-osastolla. Mainitun osaston kaupallisena apulaispäällikkönä Deinert toimi vuodesta 1928 aina vuoteen 1963 saakka, jolloin hän jäi eläkkeelle. Yleisradion johtokunnan jäsen hän oli lähes yhtä pitkään, 1926–1959. Kaksikielisen Suomen Yleisradion ensimmäisessä ohjelmalähetyksessä 9. syyskuuta 1926 johtokunnan jäsen Deinert käänsi kuuluttaja, oopperalaulaja Alexis af Enehjelmin suomenkielisen esityksen ruotsiksi.


title: Monon piirikunta

text: Monon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 14 202 vuonna 2010 ja sen pinta-ala on 8 110 neliökilometriä. Monon suurin kaupunki on Mammoth Lakes ja sen hallintokeskus on Bridgeport.


title: Monon piirikunta

text: Monon piirikunta sijaitsee Sierra Nevadan itäpuolella, Yosemiten kansallispuiston ja Nevadan osavaltion välissä.


title: Kalle Kaiharin kulttuurisäätiö

text: Kauppaneuvos Kalle Kaihari perusti vuonna 1986 Kalle Kaiharin Kulttuurisäätiön ja lahjoitti sen peruspääomaksi puolitoista miljoona markkaa (250 000 euroa). Säätiön tarkoituksena on tukea ja kannustaa taiteiden, tieteiden ja muun henkisen kulttuurin harjoittamista. Perustaja kutsui säätiön hallituksen puheenjohtajaksi kaupunginjohtaja Jarmo Rantasen sekä jäseniksi päätoimittajat Pertti Pesosen ja Raimo Seppälän.


title: Kalle Kaiharin kulttuurisäätiö

text: Säätiön perustajan tahdon mukaisesti myönnetään vuosittain Kallen päivänä eli 28. tammikuuta Kallen kulttuuripalkinto edellisen vuoden tamperelaisesta kulttuuriteosta taiteen, tieteen, julkisen sanan tai muun henkisen kulttuurin alalla toimivalle henkilölle. Pari vuotta myöhemmin kauppaneuvos Kaihari ehdotti, että säätiö ryhtyisi myös kilpailuin elvyttämään suomalaista yhtyelauluperinnettä. Yhtenä esikuvana oli takavuosien suosikkiyhtye Kipparikvartetti.


title: Kalle Kaiharin kulttuurisäätiö

text: Joka toinen vuosi järjestettävä kuorotapahtuma Tampereen Sävel otti järjestääkseen kilpailut, joiden taloudellisena tukena oli alusta lähtien Kalle Kaiharin Kulttuurisäätiö. Kiertopalkinnoksi kauppaneuvos Kaihari teetti arvokkaan Näsinneula -patsaan. Ensimmäiset kilpailut pidettiin 1989. Mukana oli 39 lauluyhtyettä viidestä maasta.


title: Endosulfaani

text: Endosulfaani (CHSClO) on kloorattu orgaaninen yhdiste. Yhdistettä on käytetty yleisesti maataloudessa hyönteismyrkkynä. Endosulfaanin käyttö kiellettiin maailmanlaajuisesti Tukholman sopimuksella vuonna 2011.


title: Endosulfaani

text: Endosulfaani esiintyy isomeereina, joita kutsutaan α- ja β-muodoiksi. Puhdas yhdiste on väritöntä kiteistä ainetta, mutta epäpuhtauksien vuoksi hyönteismyrkkynä käytettynä endosulfaani on usein ruskeaa. Endosulfaani on veteen liukenematonta, mutta liukenee orgaanisiin liuottimiin kuten hiilivetyihin. Endosulfaani sitoutuu GABA-reseptoriin ja estää sen toiminnan. Tällöin myös kloridi-ionikanavien toiminta estyy. Endosulfaani on hyvin myrkyllistä useille hyönteisille. Se on erittäin myrkyllistä myös nisäkkäille ja vesieliöille kuten kaloille. Endosulfaani voi häiritä normaalia hormonitoimintaa ja kertyä eliöihin. Endosulfaanille altistumisen oireina voi ilmetä muun muassa huonovointisuutta, kouristuskohtauksia, hengityksen vaikeutumista ja ihon ja kynsien sinistymistä.


title: Endosulfaani

text:
Endosulfaanin valmistuksen ensimmäisessä vaiheessa heksakloorisyklopentadieeni reagoi buteenidiolin kanssa Diels–Alder-reaktiolla. Muodostuva dioli reagoi seuraavassa vaiheessa tionyylikloridin kanssa muodostaen rengasrakenteisen sulfiittiesterin.
Endosulfaani tuli ensimmäisen kerran markkinoille 1950-luvulla ja Suomessa vuonna 1962. Endosulfaania käytettiin muun muassa kirvoja, kovakuoriaisia ja perhosten toukkia vastaan niin ruokakasveilla kuin koristekasveillakin. Endosulfaanin myrkyllisyyden vuoksi sen käyttö kiellettiin Suomessa vuonna 2001 ja Euroopan unionin alueella 2005. Maailmanlaajuinen kielto astui voimaan vuonna 2011, kun endosulfaani lisättiin Tukholman sopimuksessa kiellettyjen aineiden joukkoon.


title: Colusan piirikunta

text: Colusan piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 21 419 vuonna 2010 ja sen pinta-ala on 2 990 neliökilometriä. Piirikunnan suurin kaupunki Colusa on myös sen hallintokeskus. Colusa sijaitsee Central Valleyn laaksossa.


title: Crescent City (Kalifornia)

text: Crescent City (tolowaksi "Taa-’at-dvn", yurokiksi "Kohpey", wiyotiksi "Daluwagh") on kaupunki Kalifornian osavaltiossa Yhdysvalloissa. Sen väkiluku oli vuoden väestönlaskennassa 7 643. Crescent City on Del Norten piirikunnan suurin kaupunki ja hallintokeskus.


title: Tuuloksen seurakunta

text: Tuuloksen seurakunta oli Suomen evankelis-luterilaisen kirkon seurakunta Kanta-Hämeessä, Hämeenlinnan kaupungissa. Seurakunta kuului Tampereen hiippakunnassa Hämeenlinnan rovastikuntaan. Vuonna 2017 seurakunnassa oli 1 235 jäsentä.


title: Tuuloksen seurakunta

text: Kuntaliitoksen myötä vuona 2009 seurakunta liittyi Hämeenlinnan seurakuntayhtymään.


title: Tuuloksen seurakunta

text: Seurakunta liitettiin vuoden 2019 alusta alkaen Lammin seurakuntaan.


title: Louis Desaix

text: Louis Charles Antoine Desaix de Veygoux (17. elokuuta 1768 lähellä Riomia, Ranska – 14. kesäkuuta 1800 Marengo, Italia) oli ranskalainen kenraali, joka toimi komentajana Ranskan vallankumoussodissa.


title: Louis Desaix

text: Desaix syntyi aatelisen tilanherran poikana, ja käytti nuorempana perheensä läänitykseen viitannutta lisänimeä "de Veygoux". Desaix lähetettiin sotilaskouluun vain kahdeksanvuotiaana, ja hän valmistui upseeriksi vuonna 1783. Vallankumouksen puhjetessa vuonna 1789 hän oli aliluutnantti. Muu suku pakeni maasta vuonna 1791. Ensimmäisen vallankumoussodan puhjettua keväällä 1792 Desaix’sta tuli jalkaväkirykmentin kapteeni Reinin-armeijassa ja kenraali Victor de Broglien adjutantti. Hän jäi elokuussa 1792 hetkellisesti vihollisen sotavangiksi, ja palattuaan Ranskan puolelle hänet vangittiin sielläkin, mutta vapautettiin jo lokakuun lopussa. Tämän jälkeen hän yleni nopeasti Reinin-armeijan komissaarien tuella, vaikka vallankumoushallitus Pariisissa vastusti sitä hänen sukunsa emigraation vuoksi. Desaix ylennettiin elokuussa 1793 prikaatinkenraaliksi ja lokakuussa divisioonankenraaliksi, ja vuoden lopussa hänestä tuli Reinin-armeijan oikean siiven komentaja.


title: Louis Desaix

text: Desaix kunnostautui vuosien 1793–1795 torjuntataisteluissa Reinin rintamalla. Lokakuussa 1795 hän osallistui divisioonankomentajana Mannheimin piiritykseen. Vuonna 1796 hän oli hetken aikaa Reinin ja Mosellen armeijan tilapäisenä komentajana, ja sen jälkeen saman armeijan keskimmäisen siiven komentajana kenraali Jean-Victor Moreaun johtamassa kesän 1796 offensiivissa. Hyökkäyksen kärkenä toimineet Desaix’n joukot ylittivät ensimmäisinä Reinin 24. kesäkuuta 1796. Hän osallistui elokuussa voitokkaiseen Neresheimin taisteluun, löi syyskuun alussa itävaltalaiset Geisenfeldissä, osallistui Moreaun armeijan perääntymistaisteluihin ja jäi lopuksi puolustamaan Kehliä kahden kuukauden ajaksi. Keväällä 1797 Desaix oli jälleen keskisiiven komentajana kenraali Laurent de Gouvion Saint-Cyrin johtamassa uudessa hyökkäyksessä, mutta tällä kertaa hän haavoittui ylittäessään Reiniä 20. huhtikuuta Diersheimissa ja joutui jäämään pois.


title: Louis Desaix

text:
Vuoden 1797 jälkipuoliskon Desaix vietti Italiassa seuraten kenraali Napoleon Bonaparten sotaretkeä. Napoleonin vuoden 1798 Egyptin-sotaretkellä Desaix osallistui muun muassa Maltan valtaukseen ja voitokkaaseen Pyramidien taisteluun. Napoleon nimitti hänet Kairon provinssin komentajaksi, minkä jälkeen hän eteni ylös Niiliä ja valtasi vähitellen koko Ylä-Egyptin pakottaen huhtikuuhun 1799 mennessä mamelukkikomentaja Murad Beyn joukot perääntymään maasta. Desaix teki parannuksia alueen hallintoon ja egyptiläiset antoivat hänelle lempinimen ”oikeudenmukainen sulttaani”. Napoleonin palatessa Eurooppaan Desaix’n armeija jäi jumiin Egyptiin. Taatakseen joukkojen kotiinpääsyn Desaix allekirjoitti tammikuussa 1800 englantilaisen amiraali Sidney Smithin suosituksesta ranskalaisille sanellun epäedullisen El Arishin konvention. Napoleonin kutsuttua Desaix’n palaamaan hän jätti maaliskuussa 1800 joukkonsa kenraali  Jean-Baptiste Kléberille ja nousi laivaan. Britit kaappasivat aluksen merellä ja veivät Desaix’n vankina Livornoon, jossa hänet huhtikuussa 1800 vapautettiin.
Desaix saapui 11. kesäkuuta 1800 Napoleonin luo tämän ollessa matkalla vapauttamaan Genovaa itävaltalaisten piirityksestä. Napoleon antoi Desaix’n komentoon kaksi divisioonaa ja lähetti hänet 13. kesäkuuta etelään kohti Genovaa, mutta tulviva joki hidasti Desaix’ta niin, että hän ehti vielä seuraavana päivänä palaamaan Napoleonin avuksi tämän kohdattua toisen vihollisarmeijan. Desaix’n saapuminen ja hänen johtamansa vastahyökkäys käänsivät Marengon taistelun 14. kesäkuuta ranskalaisten voitoksi, mutta hän kaatui itse taistelussa saatuaan luodin sydämeensä. Tämä tapahtui sattumalta samana päivänä, kun kenraali Kléber murhattiin Egyptissä. Desaix haudattiin Sankt Bernhardin solan luostariin.


title: Louis Desaix

text: Desaix’n nimi on kaiverrettu Pariisin Riemukaareen. Hänen vuoden 1797 Italian-sotaretkellä kirjoittamansa, Napoleonia ihannoiva päiväkirja julkaistiin vuonna 1907.


title: Suuria kuvioita (kappale)

text: Suuria kuvioita on suomalaisen laulaja-lauluntekijä Anssi Kelan kappale, joka julkaistiin singlenä heinäkuussa 2003. Kappale on ensimmäinen singlejulkaisu Kelan toiselta sooloalbumilta "Suuria kuvioita".


title: Suuria kuvioita (kappale)

text: ”Suuria kuvioita” on Kelan pisin kappale. Alun perin Kela yritti tiivistää sanoitukset kahteen säkeistöön, mutta ei ollut tyytäväinen lopputulokseen. Lopulta hän totesi, että kappaleen ”on oltava tasan niin pitkä kuin sen on oltava”. Sovituksessa Kela käytti referenssinä Neil Young ja Crazy Horse -yhtyettä, ja hän soittaa kaikki kappaleella kuultavat instrumentit itse.


title: Suuria kuvioita (kappale)

text: ”Suuria kuvioita” nousi parhaimillaan Suomen singlelistan sijalle yhdeksän, ja "Rumban" 50 hittiä -listan sijalle 29. Merkittävää radiosoittoa kappale ei saanut lähes seitsemän minuutin pituutensa vuoksi.


title: Wang Yang

text: Wang Yang (汪洋; pinyin; Wāngyáng, s. 12. maaliskuuta 1955) on kiinalainen politiikko ja Kiinan kommunistisen puolueen ylimmän toimielimen eli seitsenhenkisen, pysyvän politbyroon jäsen. Wang on Kiinan kansan neuvoa-antavan poliittisen konferenssin puheenjohtaja. Wang on puolueurallaan ajanut yksityiseen yrittäjyyteen, talouskasvuun ja kansalaisyhteiskuntaan nojaavaa politiikkaa. Wangia pidetään yleisesti uudistusmielisenä politiikkona ja hänen katsotaan edustavan pääministeri Li Keqiangin ohella liberaalimpaa siipeä Xi Jinpingin johtamassa konservatiivisessa hallituksessa.


title: Wang Yang

text: Wang on syntyjään kotoisin itäisestä Keski-Kiinasta Anhuin maakunnasta. Wangin vanhemmat olivat urbaaneja työläisiä. Wang liittyi puolueeseen vuonna 1975 ja aloitti poliittisen uransa opettajana. Wang opiskeli poliittista taloutta puoluekoulussa ja jatkoi opettajan toimessa, kunnes puoluetehtävät imaisivat hänet mukaansa. Myöhemmin Wang opiskeli maisterin tutkinnon hallintotieteistä sekä täydensi teoreettisia tietojaan puolueideologiasta. Wang toimi Anhuissa erilaisissa poliittissa viroissa nousten maakuntapolitiikan huipulle 1990-luvun lopulla.


title: Wang Yang

text: Wang nimitettiin vuonna 1999 apulaisjohtajaksi kansallisen kehitys- ja uudistuskomission palvelukseen Pekingiin, jossa hän viipyi vuoteen 2005 asti. Wang yleni Pekingissä oleskellessaan vielä valtioneuvoston apulaispääsihteriksi, minkä jälkeen alkoi Wangin nousujohteinen ura maakunnissa.


title: Wang Yang

text: Wang lähetettiin 2005 puoluesihteeriksi Chongqingiin. Wang sai runsaasti mainetta neuvottelevasta ja rauhanomaisesta kaavoitus- ja purkupolitiikasta, jota Kiinassa 1990-luvulla toteuttiin kovakätisesti. Myönteistä näkyvyyttä toivat myös toimet median uudistamiseksi. Wangin aloitteesta lehdistö alkoi uutisoinnissa kiinnittää enemmän huomiota tavallista kansaa koskettaviin aiheisiin kuten maatalouteen ja siirtotyöläisyyteen.


title: Wang Yang

text: Vuoden 2007 puoluekongressissa Wang sai yllättävästi paikan politbyroosta, puolueen toiseksi korkeimmasta poliittisesta elimestä. Wang sai myös puoluesihteerin aseman Guangdongista. Maakunta on Kiinan suurin, minkä lisäksi Guangdong kuuluu taloudellisesti ja kaupallisesti merkittävimpiin maakuntiin Kiinassa. Guangdongissa Wang loi itselleen maineen taloudellisena uudistajana ja liberaalina. Wang puhui innokkaasti valtionhallinnossa rehottavaa korruptiota ja nepotismia vastaan, vastusti valtion väliintuloa yritysten pelastamiseksi talouskriisin aikaan ja panosti voimakkaasti innovaatiopolitiikkaan vähentääkseen maakunnan riippuvuutta valmistavasta teollisuudesta. Wangin sai lisämainetta humaanina neuvottelijana hänen rauhoitettuaan Wukanin levottomuudet vuonna 2011.


title: Wang Yang

text: Wang siirtyi vuonna 2012 pääministeri Li Keqiangin kabinettiin apulaispääministeriksi. Syksyn puoluekongressissa politbyroon pysyvän komitean ovet pysyivät Wangille suljettuina, mutta hänen onnistui pitää paikkansa politbyroossa. Apulaispääministerinä Wangin vastuulla olivat maaseutu, vesihuolto, kauppa, turismi ja köyhyyden vähentäminen. Wangin asema joutui vuoden 2012 puluekongressin jälkeen pienoiseen vastatuuleen. Puolueen sisäiset valtasuhteet kallistuivat Xi Jinpingin ympärille, mikä kavensi edistyksellisten ja liberaalien elintilaa. Tämän seurauksena Wang on useassa puheessaan korostanut Kiinan omaleimaisuutta ja ulkomaiden hallintoideaalien sopimattomuutta Kiinaan. Vuoden 2017 puoluekongressissa Wang nousi lopulta politbyroon pysyvään komiteaan.


title: Jäljet päättyvät Berliiniin

text: Berliinin poliisiissa toimii kadonneiden ihmisten etsintään erikoistunut ryhmä. Sarjassa katoamisiin etsitään syyt, jotka eivät aina liity rikokseen. Toimintaa johtaa rikosylikomisario Oliver Radek (Hans Werner Meyer). Apunaan Radekilla ryhmä, joka tutkii koko ajan tulevia uusia tapauksia. Tuotannosta vastaa ZDF (Saksa 2014 -17).


title: Jäljet päättyvät Berliiniin

text: Berliinin poliisin erikoisyksikkö etsiikadonneita henkilöitä. Saksalaissarja kertoo yksikön neljän rikostutkijan työskentelystä.


title: Jäljet päättyvät Berliiniin

text: Kuudennella tuotantokaudella Radekin ryhmä tutkii mm ryhmän jäsenen vanhan tutun etsintään apua. Toisessa jaksossa rikollisjoukon välienselvittely jatkuu, ja seuralaispalvelun nainen katoaa. Kolmannessa jaksossa romukaupan pihalta katoaa mies, joka oli pakolaisten rakennusprojektissa mukana. Neljännessa jaksossa äiti ilmoittaa 10-vuotiaan tyttärensä kadonneeksi. Viidennessä jaksossa oikeuden lautamies katoaa, ja Radekin ryhmä tutkii, että liittyykö katoamiseen syytetyn miehen rikollinen taustajoukko. Kuudennessa jaksossa murhasta epäilty mies katoaa vankilasta heti tämän jälkeen. Mitä hänelle tapahtui ja onko kyseessä kostoisku? Seitsemäs osa kertoo öisestä bilettäjien Berliinistä


title: Jäljet päättyvät Berliiniin

text: Yksikössä ovat ylikomisariot Oliver Radek (Hans Werner Meyer) ja Mina Amiri (Jasmin Tabatabai) sekä komisario Sandra Reiß (Susanne Bormann). Lisäksi ryhmää vahvistaa Sandran entinen poikaystävä, rikospoliisi Daniel Prinz (Florian Panzner). Viidennellä kaudella Sandran ja Danielin tilalla aloittavat rikostutkijat Mark Lohmann (Bert Tischendorf) ja Lucy Elbe (Josephin Busch).


title: Jäljet päättyvät Berliiniin

text: Suomessa TV1 esittää sarjan kolmannen kauden ja kesällä 10.6. alkaen neljännen, viidennen ja kuudennen tuotantokauden uudet jaksot. Kaudet sisältävät 12 jännittävää tarinaa.


title: Jäljet päättyvät Berliiniin

text: Tuotantokausia on seitsemän, ja Suomessa on menossa tuotantokausi kuusi.


title: Jäljet päättyvät Berliiniin

text: Suomessa esitetyt tuotantokaudet:


title: Jäljet päättyvät Berliiniin

text: Tuontantokausi kuusi alkoi TV1:sellä 2.12.2018 ja jatkuu 3.2.2019 saakka


title: Cornelia Gröschel

text: Cornelia Gröschel (s. 1. joulukuuta 1987 Dresden, Saksan demokraattinen tasavalta) on saksalainen näyttelijä. Hän on näytellyt sekä klassisessa puheteatterissa että useissa televisiotuotannoissa. Gröschelin teatterirooleista merkittävimpiä on ollut nimiosa näytelmässä "Agnes", jota on esitetty Karlsruhessa osavaltioteatterissa 2010-luvulla. Televisiorooleja Gröschelille on kertynyt 1990-luvun lopulta alkaen kymmenittäin. Hän näytellyt muun muassa Pikku Heidin roolin ja toisen naispääosan sarjassa "Honigfrauen", jonka suomenkielinen nimi on "Kesä Balatonilla".


title: Cornelia Gröschel

text: Gröschel teki rooleja lapsinäyttelijänä 1990-luvun lopulla. Hän näytteli muun muassa televisioelokuvassa "Ein rettender Engel" (1998) ja televisiosarjassa "In aller Freundschaft" (1998–1999). Vuonna 2000 sveitsiläinen Markus Imboden ohjasi uustulkinnan klassikkoteoksesta "Pikku Heidi". Tapahtumat sijoitettiin silloiseen nykyaikaan, ja Heidin roolin näytteli Gröschel. Esittävät taiteet veivät Gröschelin mukanaan: vuosina 2007–2011 hän opiskeli Leipzigin konservatoriossa. Opintoihin liittyen hänellä oli roolitehtäviä Neues Theater Hallessa 2000-vuosikymmenen lopulla. Vuonna 2010 Gröschel näytteli berliiniläisessä Monbijou Theaterissa Julian roolin näytöskappaleessa "Julia und Romeo". Vuosina 2011–2017 hänellä oli useita roolitehtäviä Badisches Staatstheater Karlsruhessa, mukaan luettuna Agnesin osa saman nimisessä näytelmässä. Gröschel näytteli Agnesin 175 kertaa.


title: Cornelia Gröschel

text: Vuonna 2012 Gröschel näytteli Elsan roolin satuelokuvassa "Die Schöne und das Biest". Vuodesta 2013 alkaen hän on tehnyt vuosittain useita rooleja televisiotuotannoissa. Lukuisten sivuroolien lisäksi hän on näytellyt päärooleja muun muassa komediassa "Lerchenberg" ja draamassa "Honigfrauen". Jälkimmäinen kertoo kahden erfurtilaisen sisaruksen kesäisestä seikkailusta Balatonin rannoilla DDR-diktatuurin viimeisinä vuosina. Vuonna 2018 Gröschel näytteli poliisi Winklerin roolin rikossarjassa "Tatort Dresden".


title: Vilmundr Poissaolevan saaga

text: Vilmundr Poissaolevan saaga (isl. "Vilmundar saga viðutan") on keskiaikainen islantilainen saaga, jonka kirjoittajaa ei tunneta. Se kertoo nuoresta talonpojan jälkikasvusta Vilmundrista, joka päätyy Garðarikin kuninkaan luokse. Siellä hänestä tulee kuninkaanpoika Hjarandin veriveli. Vilmundr on aiemmin löytänyt metsästä kultaisen kengän, joka osoittautuu kuninkaantytär Sóleyn kengäksi. Tämä on luvannut ottaa puolisokseen sen, joka toisi kengän takaisin. Tyttärelle on myös syntymän yhteydessä ennustettu, että tämä tulisi naimaan talonpojan, ja saagan lopussa Sóley ja Vilmundr saavat toisensa. Saaga on kirjoitettu 1300-luvulla. "Vilmundr Poissaolevan saagaa" ei ole suomennettu.


title: Vilmundr Poissaolevan saaga

text: "Vilmundr Poissaolevan saaga" luetaan yleensä niin kutsuttuihin kotoperäisiin ritarisaagoihin. Niille tyypilliseen tapaan se päättyy onnellisesti, ja nuoripari saa toisensa. Saagalla on kuitenkin paljon yhtäläisyyksiä nuorempien, kansansatumaisia piirteitä sisältävien ja viikinkiseikkailuja kuvaavien muinaissaagojen kanssa (saks. "Abenteuersagas", "Märchensagas"). Vaikka "Vilmundrin saagan" tapahtumat eivät keskity pohjolaan, sijoittuvat ne silti pikemminkin viikinki- kuin ritarimiljööhön. Saagan päähahmo ei kuulu aatelistoon, eikä esimerkiksi ole kuninkaanpoika, mikä olisi ritarisaagoille tyypillistä. Sen sijaan Vilmundr on köyhän talonpojan jälkeläinen. Kenkä-motiivin osalta "Vilmundr Poissaolevan saagaa" on pidetty yhtenä varhaisimmista Tuhkimo-tarinan ilmentymistä.


title: Vilmundr Poissaolevan saaga

text: "Vilmundr Poissaolevan saagasta" on säilynyt lähes viitisenkymmentä käsikirjoitusta. Yleensä kotoperäisillä ritarisaagoilla ei ole sisällöllisesti yhteyttä toisiinsa, mutta "Vilmundr Poissaolevan saaga" esiintyy kolmessa vanhimmassa käsikirjoituksessaan, 1400-luvulta peräisin olevissa kokoelmakäsikirjoituksissa yhdessä muinaissaagoihin luetun "Bósin saagan" kanssa (AM 577 4to, AM 343a 4to, AM 586 4to). Vilmundrin kerrotaan kummassakin saagassa olevan "Bósin saagassa" kuvattujen Bósin eroottisten seikkailujen seurauksena syntyneen jälkikasvun, Svaðin, poika. "Vilmundrin saagan" ironisissa loppusanoissa on nähty yhtäläisyyksiä "Bósin saagan" ajoittain rietastelevaan kerrontaan.


title: Vilmundr Poissaolevan saaga

text: Vilmundrin tarinan pohjalta on myöhemmin laadittu myös "rímur"-runoutta. Nykypäivänä tunnetaan useampia "rímur"-sarjoja. Niistä vanhin ("Vilmundar rímur viðutan hinar fornu") on 1400-luvun jälkipuoliskolta, ja sen laatijana pidetään islantilaista Ormur Loptssonia (k. 1463 jälkeen). Lisäksi tunnetaan mm. Hallur Magnússonin (k. 1601) laatimaksi katsottu nuorempi versio ("Vilmundar rímur viðutan hinar yngri"). Yhteensä Vilmundriin liittyviä "rímur"-sarjoja tunnetaan viisi.


title: Vilmundr Poissaolevan saaga

text: Uppsalassa vuonna 1694 painetussa "Sturlaugr Ahkeran saagan" ruotsinkielisessä käännöksessä "Sagann af Sturlauge hinum Starf-sama" teoksen kääntänyt Guðmundur Ólafsson mainitsee esipuheessaan "Vilmundrin saagan". Samassa yhteydessä Guðmundur Ólafsson luettelee muita, nykytutkimuksessa muinaissaagoina pidettyjä keskiaikaisia saagoja, kuten "Hervörin saagan", "Kävelijä-Hrólfrin saagan", "Hrómundr Griprinpojan saagan" ja "Hálfdan Eysteinninpojan saagan", joita hän omien sanojensa mukaan pitää ”totuudenmukaisina historioina” ("sanfärdige Historier").


title: Vilmundr Poissaolevan saaga

text: Muun muassa edellä mainitut kaukaisesta menneisyydestä kertovat islantilaiset muinaissaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin. Erityisen kiinnostaviksi nähtiin ne saagat, joiden tapahtumat sijoittuvat, "Vilmundr Poissaolevan saagan" tavoin, Ruotsin alueelle tai valtakunnan kannalta tärkeille lähialueille kuten Skandinavian pohjois- ja itäosiin sekä Venäjälle. Monet näistä muinaissaagoista myös käännettiin 1600–1700-lukujen aikana ruotsiksi, sillä ruotsalaiset eivät tuolloin enää osanneet lukea muinaissaagojen kieltä, muinaisislantia. Huolimatta edellä mainitusta Guðmundur Ólafssonin esittämästä arviosta "Vilmundr poissaolevan saagasta" ”totuudenmukaisena historiana”, ei tällaista suurvalta-aikakaudella tehtyä käännöstä kuitenkaan ole "Vilmundrin saagasta" tiedossa.